ZarautzOn Norteko Ferrokarrila irratsaioan – ZarautzOn\nZarautzOn Norteko Ferrokarrila irratsaioan\n8 enero, 2021 28 enero, 2021 admin Ciencia, Desarrollo Local, Innovación, Sin categoría, Tecnología\nZientzia eta teknikari buruz jakin beharreko guztia, Guillermo Roak aurkeztuta, Elhuyar Fundazioarekin elkarlanean. Azken asmakizunak, ikerkuntza, ikertzaileak… Zientziaren inguruan zer ari den mugitzen jakin nahi?\nZarautzOn taldekoak Norteko Ferrokarrila irratsaioan egon gara gaur. Herri mailan, Zarautzen egiten dugun dibulgazioaz aritu gara, eta baita 2021erako dugun lan ildoa eta programazioa kontatzera joan gara ere.\nAurtengo lehen sei-hilabeteetan Covid-19ak alor desberdinetan izandako eragina izango dugu ardatz. Gainera, online telebista eta kanaleetan gordetzen ditugun altxorrez ere hitz egin dugu, batez ere, hitzaldi bereziez.\nEntzun ezazu irratsaioa\nZarautzOnen eskaera hastear den urte berriari


Martín Arregi San Miguel: "Euskal Herriko herri batzuek jada ez daukate hazteko lurrik ere" - Euskonews\nMenu ELKARRIZKETA Inicio > EM 239 > Elkarrizketa -->\n2004/01/23-30 Martín Arregi San Miguel\nLurralde Antolamenduko zuzendaria "Euskal Herriko herri batzuek jada ez daukate hazteko lurrik ere" Ismael Diaz de Mendibil\nVersión original Lurraldearen antolamenduak zuzen-zuzenean eragiten du pertsonen bizitzaren kalitatean. Lurzorua modu arrazionalean erabiliz gero, garapen sozial eta ekonomikoa errespetagarria izango da ingurumenarekin. Gain-gainetik bada ere, ikus dezagun zein agiri eta plan diren euskal lurraldea antolatzen dutenak. Eusko Jaurlaritzako Lurralde Antolamenduko zuzendaria zaitugu. Zein da, zehazki, Sail horren egitekoa? Hirigintzaren eta lurraldearen antolamenduaren artean dagoen ezberdintasun nagusia, lanean aritzen garen mailan dago. Hirigintzan, udalerri mailan egiten da lana, eta lurraldearen antolamenduan, berriz, gutxienez eskualde mailan. Zenbaitetan, autonomia erkidego osoa ere hartzen dugu. Eskuduntzak transferitu zitzaizkigunean, 1990ean, Euskal Autonomia Erkidegoko lurraldea antolatzeko lege bat onartu zen. Lege horrek lurraldea antolatzeko jarraibide batzuk jasotzen ditu, eta, jarraibide horiek garatuz, eskualde bakoitzeko plan partzial bat prestatu behar da; hamabost guztira. Nahitaez bete behar al dira lurraldea antolatzeko jarraibideak? Jarraibideak izapidatzeko denbora asko behar izan zen; 1997ra arte ez ziren onartu. Jarraibide hauetan, lurraldea antolatzeko ildo nagusiak jasotzen dira. Horietatik bost lotesleak dira (derrigorrean bete beharrekoak), eta gainerakoak, berriz, orientagarriak. Lotesle direnen artean, bat azpimarratuko nuke: Euskal Autonomia Erkidegoko lurzoru hiritarrezinean nekazaritzari lotuta ez dauden familia bakarreko etxeak eraikitzeko debekua ezartzen duena, alegia. Arau hori lurzoruaren kontsumoarekin daukagun arazoagatik onartu zen, eta gaur egun Euskal Autonomia Erkidegoko udalerri guztiek betetzen dute. Beste arau lotesleetako batek esaten du udalerriek harrobien mugak finkatu behar dituztela. Lurraldea antolatzeko jarraibideak eta lurraldeko plan partzialak ez ezik, oker ez banago lurraldearen arloko planak ere existitzen dira. Zer aurreikusten dute plan hauek? Lurraldearen arloko planak, lurraldean eragina izango duten politikak garatzen dituzten sailek egin behar izaten dituzte, Gobernukoak edo Foru Aldundietakoak izan. Plan hauek mota ezberdinetakoak izaten dira: ingurumenari buruzkoak (eremu hezeak, itsasertza...), azpiegiturei buruzkoak (euskal trenbide sarea, parke eolikoak...), lurzoruaren politikari buruzkoak (etxebizitzen sustapen publikoa, jarduera ekonomikoak, merkataritzako ekipamenduak...), eta abar. Lurraldea antolatzeko dauden tresna ezberdinak zeintzuk diren jakinik, azter ditzagun lurraldeko plan partzialak. Adierazi diguzunaren arabera, hamabost daude guztira; eskualde bakoitzeko bat. Zeintzuk dira eskualde horiek? Gipuzkoan, Donostialdea-Bidasoa, Tolosaldea, Debagoiena, Debabarrena, Urola Kosta eta Goierri. Bizkaian, Bilbo Metropolitarra, Mungialdea, Enkarterria, Gernika-Markina, Durango eta Igorre. Eta, Araban, berriz, hiru eremu funtzional daude: Araba Zentrala, Arabako Errioxa eta Laudio. Zer jasotzen dute, nagusiki, lurraldeko plan partzialek? Lurzoru hiritarrezinari buruzko xedapenak. Batik bat, eremu babestuei buruzko arauak jasotzen dituzte (parke natural eta biotopoei buruz, adibidez), eta, gainera, paisaiaren edo hidrologiaren aldetik balio handikoak izateagatik babestu egin beharko liratekeen eremu berriak proposatzen dituzte. Ez hori bakarrik; korridore ekologikoak eta ibilbide naturalak egiteko gomendioak ere luzatzen dituzte. Beste alde batetik, azpiegituretan (trenbideak, errepideak...) hobekuntzak edo trazadura berriak egitea proposatzen dute, eta eskualdeetako ekipamenduei buruzko erabakiak hartzen dituzte (horniketa nola egin, hondakin solidoak nola kudeatu...). Hirugarrenik, hiri asentamenduak dauzkagu. Inguru erresidentzial eta industrialak zenbat hazi diren ikusi, eta muga batzuk finkatzen dira. Gainera, udalerriei norantz, zein aldetara, hazi behar duten ere adierazten zaie, eskualde eta hiri guztien artean oreka bat egon dadin. Udalerri batzuek zailtasun handiak dauzkate hazteko, dagoeneko ahituta daukatelako lurzoru guztia, eta beste batzuek, aldiz, nahi adina lur daukate. Lurraldeko plan partzialek, beste alde batetik, ekintza estrategikoak ere planteatzen dituzte. Esate baterako, Arabako Errioxan golf zelai bat zabaltzea. Eta nortzuk onartzen dituzte xedapen horiek? Txosten horiek prestatzeko, arkitektoak, ingeniariak eta ingurumenean aditu diren taldeak kontratatzen dira. Lantaldeek prestatu, eta, ondoren, administrazio eskudunak onespena ematen dio. Erabaki horiek lurraldeko plan partzial bat izapidatzen denean hartu behar izaten dira. Aipa dezadan Arabako Errioxako Lurraldeko Plan Partzialak aurreikusten duen golf zelaia zabaltzeko proposamena oso begi onez ikusi dela, turismoa erakartzen lagunduko lukeelako. Xedapen horiek derrigorrean bete behar izaten al dira? Hazkundeari buruzko xedapenak bai, lotesleak direlako. Adibidez, lurraldeko plan partzialak finkatzen baldin badu udalerriek ezin izango dutela, esaterako, 5.000 biztanle baino gehiago izan, udalerriek bete egin beharko dute agindu hori. Dena den, tarte bat uzten da beti: gehieneko kopuru bat eta gutxieneko beste bat finkatzen dira. Horrelako xedapenak prestatzean, kontuan izaten ditugu beste udalerri batzuetarako onartuta daudenak. Azken batean, alderdi guztiak pozik uzteko moduko akordioak lortzea da kontua. Eta, gainera, alegazioak aurkezteko aukera daukate. Ziur aski, egongo zen hautsak harrotu dituen xedapenen bat edo beste... Bai. Goazen pixkanaka. Gipuzkoan, kontrako jarrera gutxien sortu duen plan partzialen artean, Urola Kostakoa daukagu (Zarautz, Zumaia, Azpeitia eta Azkoitia hartzen dituena). Eta, gainera, harrera paregabea izan du. Jendeak oso ondo hartu du. Nahiko orekatuta dago. Debabarrenan, aldiz (Eibar, Ermua, Deba, Mutriku...), esaten zen barnealdeko udalerriek (Eibarrek eta Ermuak, esaterako) goia joa zutela hazkundearen aldetik, eta kostaldekoek, ordea (Deba, Mutriku), etxebizitza berriak egiteko nahikoa lur zeukatela. Hartara, Debari eta Mutrikuri, Eibarren eta Ermuan baino etxebizitza gehiago egiteko baimena eman zitzaien, eta erabaki horrek sumindu egin zituen azken bi udalerrietakoak. Beraz, zifrak zertxobait aldatuko ditugu, baina, hala ere, orekaren irizpideari heltzen jarraituko dugu. Eibarrek eta Ermuak zailtasun handiak izango dituzte hazteko. Hegoalderago, Debagoienan, antzeko arazoa daukate: ia ez daukate lurzorurik. Urkulu inguruetarako aurkeztu den proposamenak ika-mika handia sortu du, eta kritika ugari jaso ditu. Debagoiena, orain arte, oso gaizki komunikatuta egon da azpiegituren aldetik. Eskulana kanpotik ekarri behar izan da. Langabeziarik ez dago, baina jendea ez da bertan bizitzen gelditzen. Eta kontuan izanik hemendik gutxira inguru horretako azpiegiturak hobetu egingo direla (Eibar-Gasteiz, Beasain-Durango, eta, denborarekin, abiadura handiko trena), despopulatzeko arriskua handitu egin da. Hain zuzen ere, horregatik planteatu zen Urkuluko habitat alternatiboa. Aretxabaletan dagoen arren, Eskoriatza eta Arrasateri ere eragiten die. Inguru horrek oso balio handia du naturaren aldetik. Proposamenak urtegiaren inguruan 1.000 etxebizitza egitea aurreikusten zuen, batzuk luxuzkoak, eta beste batzuk babes ofizialekoak. Baina kritika ugari jaso ditu, eta hiru udalek ezezko biribila eman diote. Horrez gain, urtegian aisialdirako ekipamendu batzuk ezartzea proposatu zen (ontziratzeko leku bat, parke akuatiko bat, eta abar), ondo etorriko liratekeelako inguru horretan. Baina, berriro diot, proposamenak ez du aurrera egiterik izan. Udalerri guztiek hazi nahi dute, asko gainera, baina bakoitzak bere jurisdikzioan. Oso aukera gutxi dauzkate, ordea. Lurzoru industrialari dagokionez, aipaturiko hiru udalerriek diote oso tarte txikia ematen diegula garapen industrialerako, baina kontua da lurrak ez duela askoz gehiagorako ematen. Harrera ona izan duena, Debagoieneko herriak lotuko dituen tranbia bat ezartzeko proposamena izan da. Eskualde honek asko nabarituko du Eibar-Gasteiz eta Beasain-Durangoko azpiegituren eragina. Ezer erantsi nahiko zenuke Donostialdea-Bidasoa, Tolosaldea edota Goierriko planen inguruan? Goierriri buruzko planak, oro har, nahiko harrera ona izan du, baina badira bi proposamen, kritika batzuk jaso dituztenak. Lehenengoak planteatzen du eskualde horretako lurzoru industrial handiak Beasain-Zumarraga korridorean kokatzea, hain zuzen ere hortik pasako delako Beasain-Durango errepidea, eta, hasiera batean behintzat, abiadura handiko trenak geltoki bat izango duelako bertan. Baina udalerri batzuek kritikatu egin dute neurri hori, ez zaielako industria garatzeko aukerarik eman. Bigarren proposamenak Beasain-Ordizia-Lazkao hirukia sortzea planteatzen du, hiru udalerri hauek hiri bakar bat osatzeko. Proposamen honek desbideratu egingo luke trenbideak egun duen ibilbidea, eta errepide sarrera berri batzuk egin beharko lirateke. Kontuan hartu behar da inguru horretan 45.000 pertsona inguru bizi direla. Araban hiru Lurraldeko Plan Partzial besterik ez daude: Araba Erdialdekoa, Arabako Errioxakoa eta Laudiokoa. Hiru hauen arten, lehendabizikoa izan da ika-mikarik gehien eragin duena. Hain zuzen ere. Besteak beste, lurzoru gehiegi kontsumitzen duela eta nekazaritzarako eremuetan modu neurrigabean hazten dela leporatu zaio... Udalerri guztiei etxebizitzen kopurua bikoizteko baimena ematen zien, eta, zenbait kasutan, baita hirukoizteko ere, baina aurrerantzean, legeak esaten duenaren arabera, etxebizitzen kopurua bikoiztu bakarrik egin ahal izango da. Gainera, dentsitate maila jakin bat finkatuko dugu, azkenaldian gailentzen ari den etxebizitza mota (familia bakarrerako txaleta, inguruan lurrak dauzkala) ez delako jasangarria... Ahal dela behintzat, ez genituzke Sarrian edo Argomanizen dauden moduko kolonizazioak sortu nahi. Bestetik, berrikuntzaren arkuak kritika ugari jaso ditu. Arku horrek aukera paregabea ematen die Forondako aireportuaren inguruan (Legutianotik hasi eta Armiñoneraino) dauden lurzoruei, jarduera ekonomiko eta logistikoetarako, baina horrek ez du esan nahi lur horiek guztiak hormigoiez bete behar direnik; egin behar dena, nekazaritzako erabilerak eta erabilera industrialak bateratzea da. Tamalez, jendeak ez du proposamena ondo ulertu, eta ekologisten taldeek, sindikatuek eta udalbatzek kritikatu egin dute. Beste alde batetik, Arabako Errioxako Lurraldeko Plan Partzialean azpimarratzeko modukoa da nekazaritzarako lurzoruaren balioa, beste eremu batzuetako lurzoru erresidentzialaren parekoa edo handiagoa dela. Horrek esan nahi du Arabako Errioxako lurzoruaren %75ak oso balio handia daukala nekazaritzaren ikuspuntutik. Araban, azkenik, Laudioko plana daukagu. Lehendabiziko fasean, aurrerapena egin zenean, pare bat proposamenek polemika handia piztu zuten. Hasiera batean, RENFEren linea lekuz aldatzea planteatu zen, baina, azkenean, lurperatzea erabaki da. Beste alde batetik, Laudion erabilera industrialerako lurrik ez zegoela ikusita, pixkanaka Amurriorantz jotzea aurreikusi zen, baina erabaki hori ez zitzaien batere gustatu Laudioko biztanleei, eta orduan, bigarren agiri batean, udalerri bakoitzak bere erabakiak har zitzala finkatu zen. Enpresak udalerri batetik bestera eramatea ere planteatu zen, baina asmo horrek ez du jarraipenik izan. Inork ez du ezer galdu nahi. Baina guk lortu nahi duguna, ordea, oreka da. Gu udalerriak baino gorago dagoen ikuspegitik aritzen gara lanean, eta eskala horretan aztertzen dugu lurzoru bakoitzarentzat erabilerarik egokiena zein izan daitekeen. Bizkaiko plan nagusia, Bilbo Metropolitarrari dagokiona da. Kontuan hartu behar da eremu funtzional horretan Euskal Autonomia Erkidegoko biztanleen erdia biltzen dela. Baina lur horietan garatzen diren ekintza asko eta asko zaharkituta daude erabat. Epeak luzatu egin direnez, plana jendaurrean dago oraindik. Estrategia batzuk bista-bistakoak dira; adibidez, ibaiaren eskuinaldea dentsifikatzeko asmoa. Izan ere, alde horretako dentsitatea oso baxua denez, etxebizitza gehiago egingo dituzte. Beste erabaki bat ere hartu da: lur eraberrituek erabilera mistoa izan beharko dutela. Gure politikaren helburuak ez du izan behar lehen lurzoru industriala zegoen lekuan orain etxeak bakarrik egitea; ez, lur horiei erabilera tertziarioa, erresidentziala eta industriala eman behar zaie. Jendeak lantokitik gertu bizi behar du. Erabilera industriala esaten dudanean, ez naiz industria kutsatzaileez ari, jakina. Beste alde batetik, Planak hazkundea Loiuko aireportuaren inguruan egitea ere proposatzen du (Derio, Zamudio, Larrabetzu...). Bizkaiko gainerako planei dagokienez, Gernika-Markina, Durango eta Igorreko aurrerapenek, jendaurrean egon direnean, harrera ona izan dute, eta, gauzak okertzen ez badira behintzat, laster emango zaie hasierako onespena. Dena den, ingurumenari buruzko dekretu berri bat sartu da indarrean, eta izango ditu bere ondorioak. Zer dio ba dekretu horrek? Dekretuak agintzen du plan eta agiri horiek guztiek inguramenaren gainean zer-nolako eragina izango duten zehazten duen txosten bat eraman beharko dutela. Hau da, plan guztiek, elkarrekin hartuta, ingurumenari nola eragingo dioten aztertu beharko da. Orain arte, egitasmo zehatz bakoitzak izango zuen eragina aztertzen zen -esate baterako, golf zelai batek, edo errepide berri batek-, baina ez guztiek batera hartuta. Egia esateko, azterketa horiek zenbat eta lehenago egin, hobe, betiere erabilgarriagoak izango direlako planaren lehen fasean eginez gero. Kontua da hasierako onespena jasotzeke daukaten planek elkarrekin egin beharko dutela ingurumenaren gaineko eraginaren balorazioa; hau da, Bizkaian, Gernika-Markinakoak, Durangokoak, Igorrekoak, Enkarterrikoak eta Mungiakoak; eta Gipuzkoan Donostialdea-Bidasoakoak eta Tolosaldeakoak. Hasierako onespena dagoeneko jasota daukatenek ez dute azterketa hori egin beharrik izango, baina, dena den, hauek ere azterketa orokor horretan biltzeko asmoa daukagu. Noiz egongo dira lurraldeko hamabost plan partzialak behin betiko onartuta eta itxita? Duela urte dezente hasi ginen lurraldeko plan partzialak prestatzen, baina 2003. urtean eman zaio beren izapidetzari bultzadarik handiena. Iaz eman zitzaien hasierako onespena Gipuzkoako lau planei (Urola Kostakoari, Goiherrikoari, Debagoienakoari eta Debabarrenakoari) eta Arabako hirurei (Araba Erdialdekoari, Arabako Errioxakoari eta Laudiokoari). Donostialdea-Bidasoako planaren aurrerapena jendaurrean ipini da, eta orain Tolosaldeakoaren aurrerapena prestatzen ari gara. Bizkaiari dagokionez, Bilbo Metropolitarrari hasierako onespena eman zaio, eta Gernika-Markina, Igorre eta Durangokoak oso aurreratuta daude. Aginduta daukagu 2005erako hamabostak behin betiko onartuta egongo direla. Aurten zazpi edo zortzi bukatu behar ditugu; gainerakoetan, oraingoz asko dago egiteko. Gure lurra ahalik eta ondoen orekatzen saiatuko gara. Elkarrizketaren bukaerara heltzen ari gara. Zer azpimarratu nahiko zeniguke lurraldearen arloko planen gainean? Plan hauek, lurraldeari eragiten dioten politikak gauzatzen dituzten Sailek prestatu behar izaten dituzte, bai Eusko Jaurlaritzakoek, bai Foru Aldundietakoek. Batzuek dagoeneko jaso dute behin betiko onespena; esate baterako, Trenbide Sarearen Planak (abiadura handiko trenaren, RENFEren eta Eusko Trenen ibilbideak aurreikusten dituena), edota Energia Eolikoaren Planak (sei parke eoliko berri non kokatuko diren zehazten du, besteak beste). Ibai eta errekak alderdi hidrologikotik, ingurumenaren alderditik eta alderdi urbanistikotik aztertu eta babesten dituen planak ere behin betiko onespena jaso du. Epe laburrean, eremu hezeei buruzkoa, jarduera ekonomikoei buruzkoa eta merkataritzako ekipamenduei buruzkoak onartuko dira, eta hauek, besteak beste, adieraziko digute zein lurzorutan bultzatu ahal izango den sustapen publikoa, edota merkataritza gune berriek gehienez jota 25.000 metro karratukoak izan beharko dutela eta hirietatik gertuago egon beharko dutela. Beste plan batzuk hasiera-hasierako fasean daude oraindik (etxebizitzaren sustapen publikoari buruzkoa, itsasertzei buruzkoa, basoei buruzkoa...). Gai hauek bere garrantzia daukaten arren, oso jende gutxik dauka beren berri. Bai, batez ere gai hauetan erabiltzen den terminologia konplexua izaten delako. Hiritarrei arrotza egiten zaie lurraldearen antolamendua. Agiri hauek hasiera-hasieratik egon izan balira mahai gainean, orain ez genituzke izango Donostialdean edo Bilbo Metropolitarrean 70eko garapenaldiak eragindako desorekak. Gauzak beste modu batean egingo ziren, askoz ere txukunago. Plan horiek martxan jarrita, zer-nolako desorekak ekidingo lirateke? Udalerri batzuetan ezinezkoa da hazkundea planteatu ere egitea (Errenterian, Pasaian, Ermuan eta Eibarren, adibidez), ez daukatelako horretarako lur egokirik. Eta, aldiz, hurbileko beste udalerri batzuetan (Urnietan, Zubietan, Lezon edo Usurbilen) nahi beste lurzoru dago. Kontua, oreka aurkitzea da. Edo, bestela, mendi alderantz jo edota lurzoru industrialak handitzea. Debabarreneko udalerriek, adibidez, ia ez daukate batere zoru industrialik; horregatik jotzen du bertako Plan Partzialak Itziar edo Mallabia aldera zoru industrialak kokatzeko. Erabaki horrek haserrea piztu du zenbait udalerritan, baina errealitate gordina hori da. Mart?n Arregi San Miguel\nDuela 38 urte jaio zen, Berastegin. Abokatua eta foru funtzionarioa da (eszedentzian). 1995az geroztik, Eusko Jaurlaritzako erantzukizuneko postuetan dihardu lanean. Etxebizitza Sailean urte batzuk eman zituen, eta gaur egun Lurralde Antolamenduko zuzendaria da. Lanak, sendiak eta bi semeek denbora gutxi uzten diotenez aisialdirako, beti prest ageri da egunero egin behar izaten duen Donostia-Gasteiz-Donostia errepidea utzi eta beste edozein bidaia egiteko.\nLLODIO BILBAO DURANGO ERMUA IGORRE ARETXABALETA ARRASATE/MONDRAGON AZKOITIA AZPEITIA EIBAR ERRENTERIA ESKORIATZA LEZO MUTRIKU PASAIA URNIETA USURBIL ZARAUTZ ZUMAIA


Simple aholku horiek nahi duten Internet arakatzeko. — Internet-club ‘Ilustratuak maite’\nInternet Datazio aukera ematen digu erantzuteko eskubidea pertsona, baina batzuk eskatzen skill. Noiz bilera garrantzitsua txikiena xehetasunak eta behin master maila honetan, hasten dezakezu bilaketa balizko bazkide. Hemen interesgarri bat da gertaera hori, agian, lagunduko dizu zure gaitasunak hobetzeko denean, bilera eta flirting.\nBikote ohi batzuk itxaron datak hasi aurretik ofizialki Datazio.\nEmakume bat bada nahi du jakin, behar zuen urrundu ozen bat talde bat emateko gizon aukera planteamendu bere.\nSortu nahi baduzu berehalako fidantza bat pertsona batekin elkarrizketa batean zehar hitz egiten du bere izena, gutxienez bi aldiz. Erakusten du zure arreta eta gaitasuna konexioak egiteko.\nIkasketak show, buruz ikasi ezberdinak buruzko xehetasunak pertsona eta horiek aipatzea, elkarrizketa batean, ez duzu bakarrik flatter beste, baina, era berean, erakutsi bere interesa.\nDenean denborarik onena dei baten ondoren, lehen data\nBaduzu deitu goizegi, badirudi pixka bat etsi\nJende gehienak ados, ondoren, hiru hilabete Datazio.\nEmakume post zure irudi on Datazio guneak jasoko bitan mezu gehiago egiten ez dutenek baino.\nFree Datazio guneak hamar ehuneko kontu berriak sartzen cheaters ikasten duten mesedetan dirua.\nTxarrena lekuak dira, jatetxeak eta zinema-aretoetan\nIkerketaren arabera, bidean gizon bat nabarmentzen da (hori da slouching edo ez) zenbatzen ehuneko laurogei kasu prestatzeko lehen inpresioa emakumea.\nErrepikatzea, keinuak, zure solaskide, zaude lasai adierazteko zure interesa. Hala ere, kontuz ibili ez errepikatu mugimendu guztietan.\nEmakumeen gehien nazkagarri ezaugarri gizonen daude aknea, unkempt iltzeak, flatulence sor ditzake eta belching, hortzak falta, gorputzaren usain edo arnasa eta «ergelak» puntu.\nGizon bat saiatzen fidantza emakume bat, sortu zuen erdi hasierako inpresioak zion bere itxura eta gorputz-hizkuntza, berrogei ehuneko bere eran, hitz egitea eta zazpi bakarrik ehuneko zer zen, egia esan dio.\nBada emakume bat da, interesa duten gizon bat, izango zuen irribarre edo barre bere txisteak, jolastu ile, ukitu bere eskuetan objektu batzuk, hala nola, beira, blush gizon bat hitz egiten du piropo bat puzten edo inplikatzeko ezpainak, falter edo okertu baino gehiago bidean gizona.\nSeinaleak emakume bat ez da interesa gizon bat, besteak beste: ekiditea begi harremana, irribarre faltsuak edo eza, irribarre bat desbiderapen solaskide, monosilaboak erantzunak, stooped jarrera, maiz begiradak erlojua, hariztaketa, bere oinak eta axolagabe begiratuan.\nEmakume eder gehiago lortu aldiz, winks eta jazarpena, baina horiek eta gutxiago egokitzen gizon gisa galtzen dute konfiantza emakume horiek.\nIkerketa erakusten duten gizon hori ezagutzen dute maitemindu ondoren, hiru egunak, eta emakumeen erori ondoren bakarrik xv data.\nBost mota emakumeek gizonek saiatu saihesteko: iraunkorra uztarria, dutenek hasteko goizegi buruz hitz egiten hasteko ezkontza, maite have fun, birrintzeko eta panickers kezkagarria ezer baino gehiago.\nLau akats ohikoena datak honakoak dira: berandu izatea, gehiegi hitz egiten neure buruari buruz gehiegi buruzko xehetasun iraganeko harremanak eta gehiegizko araldiko.\nGizonak dira gehienak beldur emakume etorriko arteko zion eta bere lagunak ez du baimendu zion doan denbora bihurtzen da Intrusiboa, ez da errespetatu, eta, beharrezkoa izango da etengabeko arreta.\nPertsona bezala misterioa eta «jazarpena», delako, ez da beharrezkoa izan ere eskuragarri data. Profesionalen Topaketak normalean iradokitzen ez izan oso azkar salto ohean sartu beste, jada bilatzea, gehiago litekeena maitasuna loratzen egingo.\nIkerketa iradokitzen duten zoriontasuna kutsakorra da, eta bazkide potentzial ezin ihes jendea pozik\n← Datazio Italiako Bideo-Txata\nDatazio Ez Da Izen →


Home » Adierazpena » 11 koloretako Euskal Herri baten alde\t»\n1979. urtean NBEko (Nazio Batuen Erakundea) batzar orokorrak gaurko eguna (martxoak 21) izendatu zuen Arrazakeria eta Xenofobiaren Kontrako Nazioarteko Eguna.\nBaina gaurko egunean ez dugu zer ospatzerik. Gaurko egunean, urtean jasaten diren giza eskubideen bortxaketak salatu nahi ditugu, eguneroko lana eta borroka dala uste baitugu. Horregatik, gaur, bihar eta etzi, denon eskubideak defendatzera aterako gara irmoki Euskal Herriko karrika eta txoko guztietara.\nHamaika koloretako mundua nahi dugu, aniztasunaren lehio. Hamaika koloretako Euskal Herria nahi dugu eta horren alde eta injustizien aurka dudarik gabe jo behar degu. Gazte Abertzaleaketik, Euskal Herri anitz eta parekide baten alde borrokan jarduko dugu.\nEuropak XX. mendean bizi izan dituen gatazka guztien gainetik, faxismo eta arrazakeriaren gainetik, aurrera jarraitu dugu gizarte justuago eta parekide bat eraikitzen. Garai makalak izan arren, bidea erraza izan ez arren, aurrerapauso asko eman ditugu gure gizartean.\nHala ere, XXI. mendean Europa barnean sortzen ari diren mugimendu arrazistak salatu nahi ditugu gogorki. Euskal Herria ez da atzean geratu eta, inposatutako krisia dela medio, erakunde batzuk xenofobia eta gorroto mezuak zabaltzen ari dira boto batzuen truke.\nHorregatik, Gazte Abertzaleaketik gizarte parekide eta anitz baten alde agertzen gara:\n11 koloretako Euskal Herri baten alde!


Arau berriak ITEaren gaineko nahasmena argitu du, epe luzeagoa ipiniz - Debagoiena - Goiena.eus\nArau berriak ITEaren gaineko nahasmena argitu du, epe luzeagoa ipiniz\nLeire Kortabarria 2014-06-09 00:00\nEtxebizitza eraikin batzuk Arrasaten.\nEusko Jaurlaritzak maiatzaren 24an egin zuen Eraikinen Azterketa Teknikoa (ITE) Euskadirako arautzen duen dekretua. Orain arte zegoen nahasmena –Euskadiko eta Espainiako arauak zeudelako sortua– argitzeko balio du dekretuak.\nLehen hainbat epe zeuden, eta aurrerantzean, hori sinplifikatu egingo da honela: 2018 baino lehenago 50 urte egiten dituzten edo 50 urte baino gehiago dituzten eraikin guztiek azterketa eginda izan beharko dute 2018ko ekainerako, eta bere Udalari eman beharko diote azterketaren txostena. 2017ko ekainean 50 urte egiten duten eraikinek urte bete izango dute eginbehar hori egiteko. Debagoieneko birgaitze sozietateko, Suradesako gerente Luis Laskurainek dioenez, "lehen baino epe luzeagoa egongo da, eta horrekin batera, udalei honakoa gomendatu zaie: planifikazioa egin dezaten, ITE guztiak ez daitezen azken hilabetean egin".\nLaskurainek Goienari azaltzen dizkio ere arau berriaren ezaugarri gehiago: "Irisgarritasuna eta energia eraginkortasuna ere aztertuko dira; hori oraingoz ez da derrigorrezkoa, baina, denborarekin, izango da.\nKontuan hartzeko beste gauza bat aipatzen du Luis Laskurainek: "Dekretua argitaratu zen eguna ezkero, obrak egin behar dituen edozein komunitatek ITEa eginda izan beharko du, eraikinak duen adina izanda; berdin da oraindik 50 urte ez baditu".\nDirulaguntzak, orain artekoak\nFinantzazioari edo dirulaguntzei dagokienez, honakoa azaltzen du Suradesako arduradunak: "Orain arte moduan jarraituko dute: birgaitze edo errehabilitazio obraren bat egin behar duen komunitateak, ITEa egin behar badu, dirulaguntza batzuk eskatu ahal izango ditu". Gaur egun dauden dirulaguntzak hiru mota nagusikoak dira: dirulaguntza orokorrak, 1984a ezkero; eraginkortasun energetikoa hobetzeko, itzuli beharra ez dagoen dirulaguntzak; eta urtean edo bi urtean behin ematen diren Revive eta Renove planen dirulaguntzak. Horrelako lanak egin behar dituzten bizilagun-komunitateek ITEa ere egin behar badute, ITEa egiteko gehienez ere 1.000 euroko dirulaguntza jaso dezakete.\nEusko Jaurlaritzak www.euskoregite.com Interneteko webgunea ireki du. Bertan, ITEa zer den irakurtzeaz gain, Euskadiko edozein eraikin bila daiteke, eta ze urtekoa den eta ITEa egitea noiz tokatzen zaion ikusi ere.\nWebgune horretan ematen diren datuen arabera, lehenengo eperako –2018ko ekainerako– Gipuzkoako eraikinen %37,4k izan beharko dute ITEa eginda, Arabako %47,3k eta erdiek baino gehiagok, %52,9k, Bizkaian. 2021-\nerako bete beharko dute eginkizun hori Gipuzkoako eraikinen %59,8k, Arabako %51,4k eta Bizkaiko %44,5ek.\nDebagoienean lehenengo epe horretan zenbat etxebizitza sartzen diren galdetuta, Luis Laskurainek honakoa erantzun du: "Oso gutxik. Hala ere, tokatzen zaien bizilagunak informatzeko saioak antolatuko ditugu".\nAurrerantzean ere gaitutako teknikari batek egin beharko du ITEa. ITEaren txostenaz gain, aitorpen edo deklarazio bat ere egin beharko du hark. Gaur egun, ITEa egiteagatik 1.200 eta 1.500 euro artean ordaindu behar izaten da.


Mercedeseko ABEE baztertu eta enplegu duina aldarrikatu dugu | LAB SINDIKATUA\nEkintza Sindikala Mercedeseko ABEE baztertu eta enplegu duina aldarrikatu dugu\nMercedeseko ABEE baztertu eta enplegu duina aldarrikatu dugu\nAldi Baterako Enplegu Erregularzioaren (ABEE) azken bileran, bai enpresak bai UGTk beren jarrerak mantendu dituzte, beraz, ez da akordiorik lortu. LABek baztetu egiten du ABEEren ezarpena, enpresak argudiatzen dituen arazoak berriz ere langileei egozten dizkielako. Gogora ekarri nahi dugu Mercedesk 276 milioiko irabaziak izan zituela 2020an, eta horiek dibidenduetan banatu dituela, ekoizpen historikoaren aurreikuspenarekin, ehunka ordu estra eginda, lan-erritmo oso gogorrekin,…\nGure ustez, ABEEra jo aurretik beste neurri batzuk har zitezkeen, hala nola lan-erritmoak jaistea, beti ere enpleguari eutsiz, eta neurri horiek langileen lan-baldintzak hobetu egingo lituzkete, okertu beharrean.\nLAB hasieratik saiatu da enpresak argudiatutako arrazoiak alderatzen, dokumentazioa eskatuz eta argibideak eskatuz, baina ez dira aintzat hartu. Halaber, kontsultaldiaren garapenean utzikeria nabarmendu behar da, eta fede txarra eta arintasuna erakutsi baititu prozedura prestatzean, langileen batzordeak «begiratu gabe» sinatzea nahi izan duelarik. Horregatik guztiagatik, LAB ABEEren aurka agertu da, eta juridikoki ABEE honen aurka egiteko aukerak aztertuko ditu, ahal bada modu kolektiboan.\nAzkenik, gogorarazi nahi dugu LAB azken unera arte saiatu dela enpresako enplegu duinarekiko konpromisoan oinarritutako akordio batera iristen, enpresak bere egin ditzakeen alderdi batzuk bermatzeko, baina enpresak ez du nahi izan, “hau hartu edo utzi” planteatuz. Esan eta errepikatu egiten dugu: egungo mozkinekin, ekoizpen historikoarekin, aparteko orduekin, erritmo eskuraezinenekin eta abarrekin, enpresak konpromiso argiak hartu behar ditu langileen aurrean.


eskularruetan jositako matxinada beltzek\nsoken artean giltzaperatua,\nazken boxeo konbatea da\nborroka askotariko militantea\nAste hasiera gris honetan, jazz pixka bat Joakin Balentzia eta Julio Cortazarren eskuetatik. A! eta poema irakurtzeko Chet Bakerren laguntza...\nJazz pixka bat\nKeith Jarrett-ek iratzarri nau hondarrean\nastelehen madarikatu honetan;\njazz maisu ilun eta argi horren\nnota oldartsu, samur, amaigabeak\nsumatu, antzeman ditut\nbere deabruzko pianoan\nezkuturiko asmo amestuen antzera\negunsenti lainotsu honetan;\nlaiari laiotz ahaztua naiz\negun berria hasi baino lehen,\noroitzapenak, zenbait oroitzapen soilik\nsuspertu, berreskuratu nahian;\nhil dira hainbeste mamu more,\nhainbeste bizipen unatu\neta atzoko hainbeste kezka jasanezin;\nloaldi bikaina izan dut, bihotza,\nbaina arturratzen duenean\nez dakit nola biziko dudan\ngaurko asaldura berria\neta borrokan nago nire buruarekin:\nizan ala ez izan,\nhil ala akabatu,\ngogoratu ala atzendu,\nbarkatu ala gorrotatu,\ndena dela maitatzea da hori guztia\nedo bizirautea ere\naste hasiera nazkante honetan,\nnon munstro familiarrak,\nbarkamenik gabe berpizten diren,\neta ez dakit oso ziur\nnon nagoen, zer naizen\nala zer izan nahi dudan\narturratzen ari duen tenorean,\nbiktima ala asasinoa,\nmaitatzailea ala maitatua,\nadiskidea ala arerioa,\nzanpatua ala zanpatzailea,\nemakumea ala gizona,\nedo pixka bat denetarikoa;\nhondarrean, oraintxe bertan\nsortzen ari den\nhaur jaioberria naiz, laztana,\njazz musika berezi horren arabera,\nbeti bizitzen, hiltzen,\nalaitzen, tristatzen den hori\nbehar izan dut gaur ernatzeko.\nJoakin Balentzia Tirapu\nEta helbide honetatik jaitsi dezakezue Balentziaren poesia liburua:\nI. ELENIREN ESKUAK\nEgunen batean iristen dira Eleniren eskuak\nLehenik eta behin Istanbul poesiatik ateratzen da eta bere lekua hartzen du\nHaur batek irri egiten du lehen aldiz\nZuhaitz bat loratzen da.\nNi haur bat nintzen oraindik ez nengoen tabakoari emana, ezta kafeari ere oraindik\nOraindik ez nituen goizak ezagutzen ezta gauak ere\nEgunen batean gaua ikusi nuen nire eskuetan nire begietan\nEgunen batean goizarekin alde guztietatik\nMundua ez da ematen duen bezain txikia egun horretan ohartzen naiz\nEz gaude ematen duen bezain triste munduan\nEgun horretan diot poema guztiak erre behar dira eta berridatzi berriro\nBrise Marine berriro ere\nBerriro ere Annabel Lee.\nEleni eta biok ulertzen dugu\nZergatik zeru honek behea jo zuen besterik gabe\nZergatik itsasoa aireratu zen ulertzen dugu.\nEgunen baten iristen dira Eleniren eskuak\nKale batetik itsasoa ikusten da lehen aldiz.\nBizitza gehiago nahi dut zu aurkitzeko, erbeste gehiago.\nNire bihotza arina balitz, erle bakoitzaren gainera jaurtiko nuke.\nBihotz gehiago nahi dut palmondo baten enborrera iritsi ahal izateko,\neta nire bizitza nirea balitz, ausentziaren kristalaren atzean itxarongo nizuke.\nKanta gehiago nahi dut miloi bat eramateko eta ateak\njaimak bailiran altxatu aberrirantz eta esaldi batean bizi.\nDama gehiago nahi dut azken musua ezagutzeko\neta lehendabiziko heriotza ederra hodeien ardoaz bustitako aizto baten gainean.\nBizitza gehiago nahi dut nire bihotzak beretarrak ezagutu ditzala\neta itzuli ahal izateko lurraren ordu batera.\n(Erbestean zendutako poeta palestinarra)\nGerratearen aztarnak liburutik bi olerki hautatu eta bi kanta egin zituen Aitzol Lasak.\nHemen doaz, beraz, nire olerkiak alde batetik eta Aitzolen kantak bestetik:\nHiria ari du\negun hauetako sargoriak\ngaldu baldin badut\nkale grisen barrenean,\nzure udaberri ezkutuekin\nzer inporta udaberria,\nOraindik idatzi ez diren gutunak\nzabalik dagoen aterkiaren azpian\nlerro bustietan aurkituak izan dira\nmusuak kantutan dabiltza\nporlanaz itxita dauden metroko irteerak\ntetrabriken erresuma beltzetan\napatiaren armadak inguratuak izan dira\nkausa galduen geografia gara\nmalkoen aterki zulatuetan\nisuritako poema bustiak besterik ez\nzenbait ezpainen egunsentietan\neta no time for love da\nezpaineratuko nizukeen abestia.\nZuen pantailaren eskuinaldean Gerratearen aztarnak liburuarekiko lotura duzue...\nmargotu gabeko koadro bat da Gaza\nPicassoren pertsonaia desitxuratuetan\nezabatzen ari dena\nalanbre herdoildu bat da\nlepoan daramadan palestinoa\nhaur palestinarren odolaz\neta orain Gazako zerrenda\nda bekain ondoan daramadan orbaina\neraikin erori bat dira nire begiak\nhondakinen hareaz lehortu direnak\nhorregatik malkoz baino gorrotoz\nerrezatzen diegu gorpu eroriei\neta olerkiz baino kasam misilez\nidatzi nahi genioke hiri setiatuari\nhalere negar egiten dugu mekari begira\neta ikus gaitzaten estaltzen gara\nbadakizu behin Gazako zerrenda\nmargotu nuela zure begietako marran\neta iruditu zitzaidan ongi geratzen zela\nhiri arabiarra zure begien azpian\nGazako karrika biziak bezain ederra\nGazako auzoetatik jaurtiriko kasam misilak bezain ederra\nederra delako hiri arabiarra zure begietako marran\nkasam misilen kolorekoa baldin bada ere\nTxileko estatu kolpearen harira Santiago de Chile izeneko kanta idatzi zuen Silvio Rodriguezek aspaldi... Izenburua aldatu, Santiago de Chile ordez Gaza jarri eta hiri palestinarraz mintzatzen ari dela dirudi...\nEgoera ikusita, Silviok dioen moduan "el deseo de cambiar cada cuerda por un saco de balas"...\nTregoa-tranpa aldarrikatu zuen Banda Batxokik iazko ekainetik aurrera. Eta ordudanik ez dute jo, abenduan Erroman egin zuten kontzertua kenduta.\nBaina tregoa-tranparen iragarpenarekin batera horretaz ere jakinaren gainean jarri gintuzten: autodefentsarako eskubidea zutela.\nEta Erroman eskubide hori erabili zuten.\nHurrengo larunbatean Gasteizen egonen dira. AHTren kontrako kontzertuan. Eta ez dakigu ea tregoa hautsita dagoen ala berriro autodefentsarako eskubidea erabiltzen ari diren.\nDakiguna da ia ziur "neguko data bakarra" izanen dela kontzertu hori. La Banda ikusteko aukera paregabea.\nEta adi egon patateroak: desafinatuz baldin bada ere Gasteiz dantzan jarriko dutela ohartarazi digute. (Eta lehen eskutik dakigu hori).\nGiroa ez da faltako, beraz, Siberia-Gasteizen. Badakizue; goizean obretara martxa. Eguerdian; herri bazkaria eta arratsalde gauean; kontzertuak... AHTrik ez!\nEta hemen azpian larunbateko kontzertuaren aurrerapen txiki bat:\nEz, orain benetan, Erroman errodatutako bideoa:\nAupa La Banda! (Que me suenan de algo y no se de qué...)\nHotza egiten du egun hauetan Fergradon.\nLeihoak itxi arren izotza nabari da kaleko autoen kristaletan.\nEta izotza astiro-astiro urtzen da eguna epeldu ahala.\nEta kristaletatik behera irrist egiten dute tantek,\nHorrek kanta malenkoniatsuak entzuteko parada ematen digu behintzat.\nEsanahi asko duten kantak, hain zuzen ere. Martin Larralde.\nRuperrek ederki ongi musikatutako Joseba Sarrionandiaren testua.\nEderki ongi. Kanpoan hotza egin arren. Malkoak kristaletatik behera\nirrist egin arren.\nKantak girotzen digu negua...\nitsaso zikin bat dela esanez\nMARTIN LARRALDE, "Bordaxuri", Hazparneko zapataria (1782-1821)\n1809 urtean ama hil zaien Martin eta bere bi anai-arreberi.\nOndorioz, Martin galeretara igorri zuten.\nOrduan idatzi zuen Galerianoaren kantuak olerkia:\nbere historia kontatzen zuen bertsu autobiografiko hauetan,\nmolde bortitz eta lazgarrian, bere ahaidekilako erresumina agertuz.\nRocheforteko itsasgizonen eritegian hil zen 1821ean.\nBere bertsu gutti iritsi dira guregana zoritxarrez.\nMila zortziehun 'ta hamabortzgarrena\nNi Hazparnen preso hartu nindutena ;\nEz baitut probetxurik trixtaturik ere ;\nNehun deusik ebatsi, gizonik hil gabe,\nAla zorigaitzeko premu izaitea !\nHarek eman baiteraut betikotz kaltea ;\nGaleretan eman nau, hauxe duk dotea !\nSemea galeretan du segurtatua ;\nSaindu iduri debru madarikatua !\nEne lehenkusia, Kadet Bordaxuri,\nFagore bat banuke galdatzeko zuri ;\nEne saltzeko zonbat ukan duen sari.\nHurrengo ostiralean, hilak 16, Joakin Balentziak, poeta txantrerrak Egunetako aparra bere liburu berria aurkeztuko du, Euskaldunon Biltokin http://www.ebiltoki.org/ , arratsaldeko 7.30etan. Hantxe egonen gara gu, eta zuek ere gonbidatuak zaudete, jakina.\nEta lerro hauen azpian, Joakinen baimenarekin bere liburuaren aurrerapen txiki bat...\nEgunetako aparra ez da oraindik akitzen\neta bada denbora dantzatzeko\nmaitasuna egin baino lehen,\nbada garaia haizeari xuxurlatzeko\nbizirik irauten dugun bitartean\nez diogula kantatzeari utziko\nbizitzarekin erronka handia dugulako;\noraingoz ez da bukatzen,\norduan, profita dezagun\nemandako aukerak gozatzeko\nbihar agian beranduegi izanen baita;\negin ditzagun, ordea, ohiko gauzak\nazken aldia balitz bezala\nganoraz, zorionez, askatasunez,\netorkizunaren seme-alabak baikara\neta biharamunean esnatzean\nitxaroten dugu berriz hastea\negunetako aparra dastatu nahian\nTxantrea errepublika poetikoa! Aupa Jokin!\nIdatziz sortu naiz eta idatziz nahi bizi,\nidatziz igortzen ditut nik penak ihesi;\nidatziz izan dudana zerbait irabazi,\nidatziz gostura ditut guziak iretsi;\nidatziz ez duta beraz hiltzea merezi?\nIdatziz eman izan dut zonbeiten berriak,\nidatziz atseginekin erranez egiak;\nidatziz egin baititut usu afruntuiak,\nidatziz aitortzen ditut nere bekatuiak,\nidatziz eginen ditut nik penitentziak.\nIdatziz ehortz nezate, hiltzen naizenian,\nidatziz ene lagunek harturik airian;\nidatziz ariko zaizkit lurrean sartzian;\nidatziz frango utziko diotet munduan,\nidatziz har diten bethi nitaz orhoitzian.\nMikel Laboa "in memorian"\nKantuz eta idatziz betiko


MUNSTRO ARTEAN (Gorka Bereziartuarekin elkarrizketan) – SABELIZTUN\n(ARGIA astekariko blogean 2022ko apirilak 28an argitaratua)\nLarrun 273an G. Bereziartuak plazaratutako Munstro Populistak. Covid-19ak eta Ukrainako gerrak eragindako eztabaidetan artikuluak merezi du gogoeta eta erantzun ireki bat, eta hori da ondorengo lerroen xedea, ez baitago (ustez) nire helburuen artean “talde bat definitu eta haren terminoan eraikitako epaiaren” irrikarik. Tratatzen diren gaiak eta adibideak garrantzi handikoak dira “bakoitza bere egiarekin” edo susmoekin besterik gabe bere horretan geratzeko.\nAzken arrazoibide hori izanik artikuluaren zutabeetako bat, oso ukituak geratzen dira horren harira ekartzen diren gainontzeko kontzeptualizazioak (Campbellen “gurtza inguruak”, Lacanen “adierazle nagusia”, etab.). Baina ur horietan murgildu gabe ere, bada beste zerbait horrekin galtzen dena: “munstro populistengan” fokua modu zabar horretan jarrita, beharrezko liratekeen ñabardurak ezabatu egiten dira eta, marrazten den karikaturan, interesgarriak liratekeen ondorioak ezin dira atera. Asko eta oso inportantean dira krisi hauetan azaleratzen ari diren fenomenoak eta, zenbait kontzeptu sofistikatuen aitzakiaz, dena zirriborratu baino ez da egiten. Nola ausartzen gara mugimendu erreaktibo horiei “kapitalismoaren ordezko alternatiba koherenteak” eraikitzeko ardura eskatzea? Irizpide hori bera erabiltzen al dugu gainontzeko protesta edo aldarrikapen mugimenduekin? Muturrera joanda, garbitzaileak greban jartzen direnean, esaten al dugu ez dutela alternatibarik eskaintzen? (Horixe da Jaurlaritzak sindikatuei behin baino gehiagotan egozten diena: aurkez daitezela hauteskundeetara, haien politika ekonomikoa kritikatzen badute.) Edo “historikoki emanzipazio-nahiak kanalizatzeko misioa izan duten eragile asko apur bat jokoz kanpo geratu izana ere aprobetxatuz –ezkerreko alderdi politikoak, sindikatuak…–” ari direla beste mugimenduak “ez dagokien” esparruak zapaltzen. Ez al dago hor gai potolo bat (ezkerraren jokoz kanpo sistematikoa, alegia) saihesteko modu errazegia? Finean, mugimendu hauen esplikazio nagusia “jarrera histeriko” baten sintoma gisa uler liteke?\nAzken galdera horri ematen diodan erantzuna ezezkoa da, Bereziartuak Gabilondoren eta Lacanen eskutik adierazitako arrazoiak oso kontuan hartzekoak iruditzen bazaizkit ere. Histerikoaren “helburua ez baita erantzun bat lortzea (diagnostiko zientifiko edo medikoa), baizik eta adierazle nagusiaren botere politikoa eta jakintza kuestionatzea eta eraistea. Azken batean, histerikoak boterean dagoen adierazle nagusiaren eskumenetik harantzago kokatzen du bere burua”. Ados, baina, esan bezala, zein neurritan esplikatzen edo laburbiltzen ditu horrek ezarritako neurri eta politiken aurreko jarrera kritiko anitzak (birusaren aurkako gerraren kasuan edo Ukrainakoan?). Ez al da hori bera begirada orojakile bat, egoeraren konplexutasuna erabat murrizten duena. Eta Lacanekin gaudenez, zergatik ez jarraitu haren arrazoibidean beste diskurtso mota bat ere kontuan hartuz, “Unibertsitateko diskurtsoa” edo akademikoa bezala izendatzen duena. Zizeken hitzetan, “Unibertsitateko diskurtsoaren agente maltzurrak ukatu egiten du, lehenik eta behin, gertakizunaren existentzia bera. Bere jakintza pretentsioarekin, gertatzen dena, gauzen ohiko kurtsoaren atal gisa azal daitekeenaren baldintzara murriztu nahi du; bestela esanda, ugazabaren diskurtsoak ez bezala –horrek gertaeraren eta haren ondorioen arteko jarraitasuna ziurtatu nahi du– eta diskurtso histerikoak –horrek, berriz, gertaeraren eta haren ondorio sinbolikoen arteko betirako bereizten duen arrakala azpimarratzen du–, diskurtso akademikoak saturatu egiten du gertakizunaren ondorioen eremua, horien aipamenik ere egin gabe. («Zer den maitasuna? Neurona-sareko gertaera batzuen emaitza besterik ez», etab. )”. Ezin hobeto laburtu Bereziartuaren artikulu osoaren tonua eta barne egitura.\nBeste modu batean esanda, neuk ere diskurtso histerikoaren alde agertu nahiko nuke, onartu ezin den egiturazko egoera bat inpugnatu nahiko luketenen artean; munstroen artean, alegia. Eta, ondoren, lixeritu ahalko ditugun ñabardura eta kritika guztiak ere onartzen saiatu, jakinda betiere “ez dugula alternatibarik”, alternatiba duten guztiek jarrera suntsitzaileak edo antzuak baino erakusten ez diguten bitartean.\nSlavoj Zizek, 2000. The prickly subject.


Danel & El Negro - Kutxa Kultur\nDanel A.K.A Yeti Man rap-aren eszenan uhin berriko izenetako bat da Donostian, aspaldian agertokietan dabilena eta gaur egun hanka bat oholtzan eta bestea grabazio-estudioan duena ekoizpen-etapa betean.\nBoom-bap-eko erritmo klasikoekin hasi zen Hip Hop generoaren barruan murgiltzen. Nahiz eta laster aurkitu zituen erritmo eta soinu berriak.\nHonela, dancehall eta moombathon bezalako estiloen eraginpean, bere flowa eta erregistroak gehitu eta aldatu egiten dira denbora igaro ahala, freestyle garatuz konposizio-metodo gisa, eta honela letra eta metrika berriak ikertuz, bere egungo soinu pertsonalera iritsi arte.\nGaur egun zuzenekoaren alde egiten du apustu, erritmo gogor eta dantza-arrasta edo irradakoekin eta show dinamikoarekin, non letrek bai barnera begiratzera eta bai kontzertu basati batean desinhibitzera gonbidatzen duten, publikoa bere energiarekin kutsatuz.”\nJoanes Unamuno, “El Negro” arte-izenez ezagunagoa, Intxaurrondoko musikari bat da. 15 urte daramatza musika egiten, eta Gipuzkoako hiriburuan eta Euskadin gorantz egiten gehien ari den artistetako bat da.


Ariketa fisikoa eta osasuna. 'Mugimendu terapia' - Euskonews\nAriketa fisikoa eta osasuna. "Mugimendu terapia" Ariketa fisikoa eta osasuna. "Mugimendu terapia" * Iñaki Arratibel Egungo gizarteak gero eta garrantzia handiago ematen dio osasunaren prebentzioari, eta horretarako, ariketa fisikoari buruz edo orokorrean kirola egiteari buruz, asko hitz egin da. Ez da berria ariketa fisikoak osasuna mantentzeko erabateko garrantzia duela, eta prebentzio mailan puntu zentrala hor kokatzen dela. Baina osasuna ez dugu soilik kontzeptu mediku batetik ikusi behar, ikuspuntu askoz ere zabalago batetik baizik.Ariketa fisikoak dakarren onura beste arlo ezberdinetan ere kontuan eduki behar da: Ongizate psikologikoa Stressa murriztu Bakoitzaren burutzapena Tentuaren aldaketa Egoera mediku edo fisiologikoa e.a. Osasuna bakoitzaren oharpen eta norberaren egoeraren arabera ikusiko dugu, eta ezin da ahaztu ez duela beti ariketa fisikoak, edo kirolak, osasuna suposatzen. Bai bihotzaren gaixotasunen prebentzioan, bai hipertentsioan, gizentasunean, diabetean edo eta hezurretako gaixotasunetan, programa ezberdinak bultzatzen dira munduan zehar gizartearen osasuna mantentzeko. Ez da berria ariketa fisikoak gorputzean duen eraginarengatik: Bihotz zirkulazio funtzioa hobetzen da: * Bihotz maiztasuna jaitsi * Esfortzuaren ekonomia hobetu * Bihotzeko eta giharreko oxigenoaren garraioa handitu * Odol hodien kopuru eta tamaina hobetu * Tentsio arteriala kontrolaren hobekuntza Hezur gihardura: * Patologi osteoartikularrak hobekuntza edo eten * Indarra handitu eta horrela lesioak murriztu * Osteoporosiaren aurka lan egiten da * Artikulazioen flexibilitatea hobetzen du Metabolismoa: * Gluzemiaren kontrola hobetzen da, eta horrela intsulinaren beharra gutxitu * Gizentasuna kontrolatzen du * Lipidoen irudia hobetzen da: Triglizeridoen edukia gutxitu, Colesterolaren zatien proportzioa hobetu Honek, gorputzak bere energia lortzeko bide metabolikoak eta lanaren intentsitateak suposatzen duen stressa murriztu edo jaitsi egiten du. Aldaketa guztihoni orokorrean lanaren ekonomiaren hobekuntza deritzen zaio eta lan fisiko berdina betetzerakoan gastu biologiko gutxiago behar denean lortzen da. Honela, gorputzeko sistema guztiek erosoago lan egiten dute eta oxigenazioa egokiagoa da. Esandakoa garbi badago, erraz uler daiteke jarduera ezak edo geldotasunak gizakiengan ezintasun eta gaixotasun asko agertu arazi ditzakeela. Bide hau jarraituz, egun ariketa fisikoa tresna prebentibo garrantzi bezala erabiltzen da, baina ez bakarrik modu horretan, prebentzioan, baizik eta gaixoek dituzten patologi ezberdinen errekuperazioan ere (arnas aparatuan, metabolikoak, hezur artikularrak, e.a.). Ariketa fisikoarekin lortu daitezkeen helburuak, fisiologikoetaz gain, ezberdinak dira: Funtzio organikoak hobetzen ditu Bizimodua aldatzen du Karga psikologikoa orekatu eta indartzen du Esfortzurako ahalmena handitzen du Norberaren ariketarako mugak irakasten ditu Ariketarekin agertzen diren sintoma eta seinalek ezagutzen laguntzen du Honekin, ariketa fisikoak izaten dituen stress fisikoaren egoera, aldaketei inongo beldurra ez izatea eta normaltzat hartzea lortu nahi da. Sarritan, beldur gehiago izaten da ariketa fisikoan agertzen den disneari edo gihar molestiei, gaixotasuna berari baino. Horregatik, ariketa fisikoa beste tresna terapeutiko bat bezala planteatzen denean, garrantzi handia izaten du alde psikologikoak Mugimendu Terapian duen inplikazioa. Mugimendu terapiak, ariketa fisikoa tresna terapeutiko bezala erabiltzerakoan, beste urrats bat eman nahi du. Honek esan nahi du, ez dela bakarrik tresna prebentibo bat, baizik eta errehabilitazioan erabili daitekeena, eta erabiltzen denean, beti terapiaren osagarri bezala. Ariketa fisikoarekin bilatzen dena osasun egoera onargarri batera itzultzea da, gaixoek modu horretan bizitza ahal duten egokien mantendu dezatela. Ariketa fisikoak eskaintzen duena eta erabilera arloak hauek dira: bihotz gaixotasunetan, bai prebentzio eta bai errehabilitazioan. Arlo hau izan da lehenamugimendu terapian minbizi gaixoetan: batez ere terapia ezberdinen errekuperazioan, nahiz eta minbizi batzuen prebentzioan ere are eta garrantzi gehiago izan (bularrekoan, Colon hestearen minbizian, e.a.) gizentasuna, bai ume bai helduetan. Umeetan gizentasunaren prebentzioa da erabateko garrantzia duena, baina helduetan ez da gutxiago, II motako diabetean derrigorrezkoa baita. Hala ere, ez da ahaztu behar diabete mota horretako prebentzioa ume garaian hasten dela arnas gaixotasunetan: asma, bronkitis kronikoak aparatu lokomotorean, postura ez egokien ondorioen patologien prebentzioan, lesio artikularren errekuperazio edo/eta mobilizazioa mantentzean Ez dira hauek arlo bakarrak, azken urteotan ere beste gaixo edo patologien errekuperazioan ariketa fisikoa erabiltzen ari delako: IHESa, psikiatria, e.a. Baina mugimendu terapia aipatzerakoan garbi utzi behar da tresna terapeutiko lagungarri bat bada, profesionaltasunez erabili behar dela eta ez edozein moduan, bestela onuragarria izan beharrean kaltegarria bihurtu daitekeelako. Aktibitate fisikoa sendagai bezala ulertu behar da eta mediku batek agindu, banan banan dosifikatu eta kontrolatu behar du. Substantzi farmakologiko bat bezala mugimendu terapian kontuan hartu behar dira Mota, Dosiak, Adierazpenak eta Debekuak. Hau dela eta Mugimendu Terapian: Ahalmenaren balorazioaren kontrola, adierazpena eta dosifikazioa medikuari dagokio. Ariketa egitea, esfortzuaren kontrola eta ariketaren aldaketa Ariketa Fisikoko profesionalari dagokio. Hona iritsita, aipatu egin behar da, Mugimendu Terapian egindako ariketa fisikoa norberarena izan behar duela, bai pertsona bakoitza ezberdina delako, baina gaixotasun bakoitza ezberdina delako ere, eta are gehiago gaixotasunaren fase ezberdinak ere aldakorrak direlako. Horregatik, eta amaiera moduan, azken ideia batzuk azpimarra nahi nituzke: Ariketa fisikoak bere arriskuak ditu, baina onurak gehiago dira Norberaren mugak argi eta garbi finkatu behar dira, une ezberdin guztietan Kontrolikgabeko aktibitate fisikoak gaixotasunean arrisku bat gehiago suposa dezake Sedentarismoak kalte egin dezake, bai gaixo bai osasuntsuetan Ariketa fisikoak egoera fisiko eta psikikoan lagundu dezake Mugimendu Terapia osasunerako eta terapiarako tresna garrantzitsu bat bada, osasun publikoak beste terapiak bezala kontuan hartu beharko luke eta ez bakarrik errealitatera eraman ez den hipotesi onartu bat bezala. Iñaki Arratibel, SHEE IVEF. Soin Hezkuntzarako Euskal Erakundea Euskonews & Media 149.zbk (2002 / 1 / 4 11) Eusko Ikaskuntzaren Web Orria


Koaderno Handia, Agota Kristof: laburpena – Gizapedia\nKoaderno Handia, Agota Kristof: laburpena\nKoaderno Handia Agota Kristof (1935-2011) emakume idazle hungariarrak 1986 urtean frantsesez idatziriko eleberria da.\nLaburpena kapituluz kapitulu\nAma bat Hiri Txikia deituko den herriko geltokira heltzen da bere bi haur bikiekin. Hiri Handitik datoz. Haurren amonaren etxera joatea da haien asmoa, baina ez dago garraiobiderik haraino. Oinez iristen dira, eta amak amonaren etxearen kanpoaldean zain egoteko esaten die. Kanpoaldetik haurrek aditzen dute ordea amaren eta amonaren artekoa. Amak ez duela haurrei emateko janari nahikorik. Amonak aurpegiratzen dio laguntza eskatzeko bakarrik gogoratu dela berarekin. Amak aitortzen du amonarekiko atxikimendu falta, baina Hiri Handian ez dela giro dio: bonbak, ... Erruki eske dator. Senarra frontean omen dago, baino ez dauka aspalditik haren berririk. Amonak, errukigabe, esaten dio honezkero hilda dagoela. Biak kanpora atera eta amak amona aurkezten die. Amak haurrak besarkatu eta badoa. Amonak berarekin, lanean eta, bizimodua zer den ikasiko dutela dio, barrezka, haien jantzi dotoreak ikusita.\n2: Amonaren etxea\nEtxea Hiri Handiaren kanpoaldean dago. Etxetik harantzago errepidea bukatu egiten da: hesia eta soldadua zaindari. Muga da. Amonaren etxean baratzea, oilategia, txerritegia eta txabola abereentzat dago. Amonak barazkiak, fruituak, untxiak eta abar saltzen ditu azokan. Txakurra eta katua ere badaude. Etxera sartu eta sukaldea dago, handik amonaren gela, giltzaz itxita, eta beste gela bat, non militar atzerritar bat bizi den. Sotoa ere badago, janaria gordetzeko. Ganbara ere bai, non haurrek koadernoa, aitaren hiztegia eta beste gauzak gordetzen dituzten. Baina lortu dute giltza gela guztietara lortzeko, eta zuloak egin dituzte ganbaran, etxean gertatzen den guztia jakiteko.\nSorgina deitzen diote herrian amonari eta amonak haurrei txakurkume. Txikia eta iharra da. Buruko zapi beltza darama eta jantzi ilunak daramatza soinean. Zimurrez beterik dago, ez du hortzik. Ez da garbitzen, kulerorik ez du, eta pixa edonon egiten du, hankak zabalduz. Ez da inoiz biluzten, haurrek zulotik ikusi dutenez. Arropa dauka arroparen gainean. Ez da berritsua, baino iluntzean edan egiten du bere gelan eta bera bakarrik mintzatzen da, hizkuntza ezezagun batean, azkenean negarrez bukatzeko. Haurrek barrezka egiten dute hori dena ikusita.\nAmonak lanean jartzen ditu txakurkumeok, berak deitzen dituen bezala. Hasieran, uko egiten diote lanari, baina orduan janaririk ez die ematen eta kanpona egin behar dute lo, eta fruitu eta barazki gordinak jan. Amonak goizetik egiten du lana, orgatila barazkiz eta fruituz bete, baita untxia, oilaskoa, ahatea eraman, eta azokara doa. Orgatila deskantsurik hartu gabe eramaten dui, nekez baino etengabe. Arratsaldean lanean jarraitzen du, baratzean eta etxean. Beraiek ere lan egiten dute, egurretan eta. Amonak lezioa ikasi dutela esaten die, beraiek berriz lotsatuta egiten duela diote, amona lanean ikusten baitute beti. Lan eta lan egingo dute aurrerantzean ere.\n5: Basoa eta erreka\nBasoa zabala da. Hara joateko erreka txikia pasa behar da, batzuetan bete samarra dator. Haurrek zubi egiten dute egur eta harriekin. Amonak begi onez ikusten du, baina urrutira ez joateko esaten die, militarrak daude handik eta tiro egin dezakete. Bikiak arrain harrapaketan hasten dira errekna eta arrakastaz gainera. Amona harriturik dago, eta pozik. Arrainak azokara eramaten ditu. Basora askotan joaten dira eta guardiek ezagutzen dituztenez, ez diete tiro egiten. Egun batean, bonba zulo batean soldadu baten gorpua ikusten dute, begiak beleak janda, fusila, kartutxoak eta granadak hartzen dizkiote eta sukaldeko zizeilu azpian gordetzen dute (zizeilu gainean egiten dute lo).\nBikiak maiz garbitzen ziren Hiri Handian, amaren laguntzarekin. Horrela hezita dasude. Amonaren etxean dena dago zikina, ez dago bainugelarik, ez dago urik. Ura kanpoan dagoen putzu batetik ekarri behar da balde batean. Sukalde osoa gantzez eta krakaz beterik dago. Amonak eskuak garbitu gabe sukaldatzen du, nazka ematen die baino ohitu egiten dira. Bero egiten duenean bainatzen dira, errekna, baino hotza egiten duenean, ez. Amonak Hiri Handitik ekarritako izarak eta eskuoihalak saldu ditu. Oinutsik ibiltzen dira, galtzontziloak besterik ez soinean. Azala gogortu egiten zaie, harramazkadak, ebakiz, ... beterik. Komuna baratzean dago, paperik gabe. Amonak duen kiratsa hartzen doaz bikiak.\n7: Gorputza zailtzeko ariketa\nAmonak maiz jotzen ditu bikiak. Mingarria da eta negar egiten dute. Minagatik eta bizimodui horretako sofrikazio guztiengatik. Gorputza zailtzea erabakiitzen dute, eta elkarri joka hasten dira, nahita, borondatez, oinazera ohitzeko. Amonak errieta egiten die, ea zertan ari diren. Baina bikiek jarraitzen dute, elkarri joka eta joka, ebakiak eginez. Amonak garrasi egiten die, eta hauek diote garrasi ez egiteko, jotzeko baizik. Amonak jo egiten ditu, eta ja ez dute minik sentitzen, gehiago jotzeko esaten diote. Amonak madarikatu egiten ditu.\nZizeiluan erdi lo daudela, gizon bat sartzen da etxera atea bultzaka. Bikiak beldurtu egiten dira, baina gizonak lasaitu egiten ditu, amonaren etxean bizi den kapitainaren ordenantza edo laguntzailea da. Han zer egiten duten galdetu eta haurrek istorio osoa kontatzen die. Ordenantzak dio bere herritik itzuli berria dela, pozik dago. Haurren hizkuntzan mintzatzen da, trakets, amak erakutsi ziolako. Gerra laster amaituko dela esaten die haurrei, haiek lasaitzeko, nahiz eta denek aitortzen duten janaririk behintzat ez dela falta hor. Ordenantzak kapitainaren logela garbitu behar du, laster helduko baita. Haurrei bi burusi edo manta gris ematen dizkie, haiek ezingo baititu amonak saldu. Gizona badoa. Burusiak ganbaran ezkutatzen dituzte. badaezpada ere.\n9: Gogoa zailtzeko ariketa\nAmonak txakurkumoek deitzen dituen bezala, jendeak iraindu egiten ditu bikiak: sorginkumeok, putasemeok. Haurrak lotsatu egiten dira eta gehiagotan ez gorritzeko, elkarri sekulako irainak botatzen hasten dira, gero kalean aditzen dituztenean entzungor egiteko. Eta ahorrela azkenean ohitu egiten dira jendearen irainetara. Hala ere, gogoratu egiten dituzte amaren hitz maitagarriak, eta negargura sortzen zaie. Horri aurka egiteko, elkarri hitz goxoak esaten hasten dira ariketa gisa, hitz goxo horien esanahia ere ahazteko.\nBikiek duela hiru urte gertatutakoa gogoratzen dute. Ama eta aita eztabaidan ari dira. Aitak bikiak banadu nahi ditu, eta gela desberdinetan jartzea eskolan. Beti elkarrekin daude, euren mundu propioan, eta bakoitzak bere izaera garatu behar duela deritzo. Amak berriz elkarrekin uztearen aldekoa da. Azkenean, eskolan gela banatan hasten dira, baino sekulako oinazea sentitzen dute, biak banaduta, eta ondoezin sentitzen dira. Ospitalera ta guzti eraman behar dituzte. Amak erabaki egiten du biharamunetik aurrera gela berean egongo direla. Hortik gutxira, aita gerra-frontera eramaten dute. Eskola itxi egiten dute. Hala ere, irakurtzen, idazten eta kontuak egiten dakite, eta amonaren etxean ikasten jarraitzea erabakitzen dute.\n11: Papera, koadernoa eta arkatzak erosten\nHaurrak papera, koadernoak eta arkatzak erostera doanz Hiri Txikiko liburudendara. Gauzak dendako erakusmahaian jarri, eta dendariari dirurik ez dutela aitortzen diote, baina gauza horiek behar dituztela. Dendariak guurasoei dirua eskatzeko, haurrek amonarekin daudela esplikatzen diote. Haurrak begira-begira geratzen zaizkio dendariari, eta dendaria asaldatu egiten da. Lan egiteko prest daudela diote haurrek, hitz serio eta arraroak erabiliz. Gero, arrautzak eskaintzen dizkiote turkean. Dendaria urduritu egiten egoerarekin, haurren hizkuntzarekin eta begiradarekin, eta azkenean gauzak eman egiten dizkie, dendatik alde egiteko erregutuz.\nIkasketetarako bikiek aitaren hiztegia eta amonaren etxeko Biblia darabiltzate. Haur batek esaten dio besteari zeiri buruz egin behar duen idazketa. "Amonarenera", liburu honetako lehen kapitulua, dio besteak (hain zuzen liburu hau lehenengo pertsonan daude idatzita, haurrek kontatzen duten beren istorioa). Eta horrela txandaka liburu honetako kapituluak idazten doaz. Batek idatzia, besteak zuzendu eta "ongi" edo "eskas" nota jartzen dio. Ongi bada nota, koaderno handian idazten dute berriz. Nota emateko arau sinple-sinplea dute: dena egia izan behar da, eta irupidenak, sentimenduak eta subjektiboa den guztia baztertu behar da, dena erreala eta objektiboa izan behar da. Maite dut, gustatzen zaigu, polita da eta horrelako guztiak ez dira idatzi behar, oso adierazpen lausoak direlako. Nahi dute gertaren deskribapen hutsa egin.\n13: Auzokoa eta haren alaba\nAmonaren etxetik gertu, emakume gazte bat bizi da bere alabarekin. Etxea hondatu samarra dago. Emakumea baratzean egoten da egun guztian aurrera begira, alabak etxera sartzen duenera arte, baina batzuetan alabari ahaztu egiten zaio eta emakumea gau soao geratzen da kanpoan. Burutik dagoela dio jendeak, eta amonak berriz alperra dela. Alaba haurrak baino zertxobait nagusiagoa da adinez. Azokan ustelak biltzen ditu eta amonaren baratzetik fruituak eta barazkiak lapurtu. Haurrek ahuntzaren errapetik esnea zurrupatzen ikusten dute, neskak korrika alde egiteko keinua egiten du, ez dutela harrapatuko esaten diote. Itxura negargarria du, erbi-ezpaina du, mukiak eta zikinkeria azalean. Erbiezpain deitzen diote auzoan. Errapea zurrupatzea gustatzen zaiola esaten die haurrei, eta zakila ere bai. Haurrei haien zakila zurrupatu nahi dueka esaten die, haurrek ezetz, berak ondo pasako dutela, haurrek ezetz berriz, lana egin eta ikasi baino ez dutela egiten. Haurrek janaria eskaintzen diote, baina berak uko egiten die, norbaitek maitatzea behar duela dio, inork ez duela maite bera, eta berak orduan ezta ere.\n14: Eskeko ariketa\nHaueek arropa zaharrak jantzi, aurpegia zikindu eta eskean jartzen dira kalean. Jendeak ez die ezer ematen edo oso gutxi, baina jakinminez eta errukiz begiratzen dituzte haurrak. Emakume batek lana egitearen trukean jatekoa emango diela esaten die, haurrek esaten diote ez dutela horren beharrik, eskean egiten zer sentitzen den jakiteko bakarrik ari direla. Emakumeak lotsagabe deitzen die. Etxeratzean, bildutako guztia bota egiten dute, emakumeren batek egin dien laztana ezik. Hori ezin da bota.\nHaurrak errekan daude arrantzan. Erbiezpain datorrela ikusten dute. Biluztu egiten da, txistu egiten du eta txakur bat dator. Haurren txakurra da. Erbiezpainek hankak zabaldu eta txakurrak alua miazkatzen dio, gero lau hanketan jarri eta txakurra gainean jarri eta zakila jartzen dio. Haurrak ikusten ditu eta larritu egiten da, baina haurrek lasaitu egiten dute, ez diote inori ezer esango eta nahi duenean txakurrarekin egiteko esaten diote. Neska negarrez hasten da, animaliek bakarrik maite dutela esanez. Esaten du bere ama itsua eta gorra dela, nahiz eta gorreriari buruz itxurak egiten dituela uste duen, berari ez entzunarena egin eta kasurik ez egiteko. Bera ere goizeetan begiak bilduta esnatzen da, ireki ezinik, baina ez du dirurik medikura joateko.\n16: Itsumen eta gortasuneko ariketa\nHaur batek itsuarena egiten du, begietan zapia jarrita. Besteak gorrarena, belarrietan belarra sarturik. Kalera ateratzen dira: gorrak kontatzen du zer ikusten duen, eta itsuak zer aditzen duen. Horrela elkarri pasatzen ari diren gerra-hegazkinen berri ematen diote elkarri, gero pasatzen ari den gizon zahar eta pobre bati buruz, azkenean alerta-sirenak aditzeko. Etxera doaz eta kendu egiten dute gainetik zapia batak, eta belarra bestea.\nBikiek guztiz ahuldutako gizon gazte bat aurkitzen da basoan etzanda. Egunak daramatza oinez ezkutuan eta honezkero ez du indarrik, gose dago. Haurrei desertorea dela kontatzen die, ez du gerran parte hartu nai, ez du inor hil nahi, eta aurkitzen badute kriminaltzat hartuko dute. Haurrek janaria eta burusi bat ekartzen dizkiote. Gazteak eskerrak ematen dizkie, negarrez. Haurrek esaten diote negar egiteak ez duela ezertarako balio.\nGogortzeko ariketa moduan, haurrek denbora batez ez jatea erabakitzen dute. Amona, izorratzeagatik, oilasko bat akabatu eta bere begien aurrean jaten du, inbidia emateko. Haurrek ohartarazten diote beraiek egon diren denbora guztian oilaskorik ez dela jan. Amonak ez die kasurik egiten, txatxukeria dela pentsatzen du. Haurrak gosetuta daude, baino eutsi egiten diote. Biharamunean, amonak oilaskoa jaten jarraitzen du, eta afaltzeko krepeak prestatu. Haurrak ezin ahulago daude gaua iristerako. Hurrengo egunean, amona azokara doa eta janari guztia gordetzen du. Haurrek ezin dute gehiago jasan gosea eta edozer gauza jaten dute. Azokatik bueltan, haurrei betiko barazki-salda ematen die jateko.\n19: Aitonaren hilobia\nAmona etxetik lanabes batzuekin atera eta haurrak haren atzetik doaz ezkutuka. Hilerrira sartzen da. Hildako bere senarraren hilobia txukuntzen du, eta gero errezatzen hasten da. Haurrak, ezkutuan betiere, otoitzen ordez irainak aditzen dituzte harriturik. Etxean, haurrek aitonari buruz galdetzen diote, eta amonak aitona ez dutela inoiz izan erantzuten die. Haurrek aitona zergatik pozoindu zuen galdetzen diote, gorroto bazuen zergatik joaten den haren hilobira. Amonak ukatu egiten du guztia, jendearen esamesak besterik ez direla dio, baina azkenean aitortzen du jendearen esamesak isilarazteko joaten dela hilobira.\n20: Ankertzeko ariketa\nIgande batean haurrek amonaren oilasko onena hartu eta akabatu egiten dute joateko. Amona errieta egiten die, negar egiten du. Alperrik. Haurrek hortik aurrera igandero oilaskoa akabatuko dutela esaten diote. Eta akabatu beharreko guztia ere bai, akabatzera ohitu behar direlako, amonari esaten diotenez. Hurrengo egunetan arrainak akabatu, igelak ireki, tximeletak orratez iltzatu, eta katua arbolatik zintzilikatzen dute. Katua azkenean askatu egingo dute baino ez da etxera itzuliko. Amona kexu da, baina haurrek diote saguak beraiek akabatuko dituztela.\n21: Beste haurrak\nHerrian badaude beste haurrak, haietako batzuk hiritik etorritakoak eta herrian babesa aurkitu dutenak, hartu dituzten familiek lan egitera behartzen badituzte. Herriko haurrak kanpoko haurren aurka oldartzen dira. Horregatik, bikiak prestatu egiten dira haiei aurre egiteko: galtzerdiak harriz bete eta labana hartzen dute. Egun batean, iturrira joan eta Erbiezpain balde batekin hurbiltzen dela ikusten dute, baldea bete eta herriko haur batek tu egiten baldean. Eta horrela beste behin. Hirugarrenean, Erbiezpainek baldea erdizka bete eta alde egiten du baina herriko haur batek haren atzetik korrika egin eta tu egiten du baldean. Erbiezpainek negar egiten du, baldea hustu eta mutilak gainera esaten dio bere listua garbia dagoela, ez hustutzeko. Gogorrago oraindik: kokoriko jarriarazi eta zakila miazkatzeko esaten dio, azkenean mutilak atzera egiten badu ere, neska irainduz. Bikiak hurbildu, Erbiezpaini lagundu eta baldea urez betetzen dute. Beste haurren artean eztabaida hasten da: batek bikien aurka jo nahi du, baina besteak kontuz ibiltzeko esaten dio, labana dutela eta edozer gauza egiteko gauza direla. Alde egiten dute azkenik. Erbiezpainek galdetzen die bikiei zergatik ez dien lehenago lagundu, eta haiek diote ikusi nahi zutela nola defendatzen zen, eta bera izan behar zela, bera bakarrik, haien aurka jo behar zuena.\nNegua da eta haurrak hotzez daude, soinean arropa asko jantzi arren. Zapata puskatuekin, botak eskatzen dizkiote amonari baina alperrik. Gaizki jaten dute, amonak janari asko gordeta duen arren. Noizean behin, postaria dator eta amonari gutunak, paketeak edo dirua ematen dio. Gutunak sutara botatzen ditu, eta paketeak eta dirua bere gelara. Amonak irakurtzen ez dakiela dio eta horregatik botatzen ditu sutara. Paketeei eta diruari buruz ez du ezer esaten. Ezkutuan, haurrek bere gela miatu eta jertseak eta bestelako arropa onak aurkitzen dituzte, baina ezin diote ezer esan, bere gelako giltza badutela jakingo lukeelako. Amona mozkortzen den batean, berarekin doaz gelara eta jertseak eta bestelakoak erakusten dizkiote eta saltzeko dituela aurpegiratzen diote, beraiek hotzez akabatzen dauden bitartean. Amona negarrez dago, esaten du ez duela haurren amak emandako ezeren beharrik.\nPostaria bere txirrinduarekin iristen den egun batean, dakarrena beraiei emateko esaten diote. Ez dakarrela ezer dio, baino haurrek bultzatu eta bere gauzen artean beraientzako gutuna eta diru-bidalketa bat aurkitzen dute. Haurrek mehatxu egiten diote postariari, amak bidaltzen dizkien gauza horiek beraientzako baitira. Haurrek gurutze batez sinatzen dute, amonak bezala, gauza horiek jasotzeko. Postariak arrazoia ematen die azkenean, eta amona baino xuhurragorik ez dagoela esaten du. Senarra pozoitu zuela kontatzen die, eta amak ongi egin zuela herritik alde eginez. Baino haurrei ez zaie gustatzen postariak amonari buruz horrela hizt egitea. Hortik aurrera, korrespondentzia guztia beraiei emateko esaten diote, eta txirrinduz alde egiten uzten diote. Biharamunean, herrira doaz gomazko botak erostera.\nZapataria etxe txiki batean bizi da. Botak eskatzen dizkiote, baina zapatariak aurreratzen die forraturiko botak, onenak, oso garestiak direla. Daramaten diru guztia emaen diote, baina zapatariak esaten die horrekin bota pare bakar baterako baino ez dutela, eta gurasoei eskatzeko diru gehiago. Haurrek sorginaren etxean, amoanrenean alegia, bizi direla estaen diote. Eta orduan zapataria guztiz errukitzen da haiekin: bi bota pareak ematen dizkie, eta haurrek bigarren parea udaberrian ordainduko diotela esaten diote. Baino gizonak oparitu egiten dizkie, eta etxerako zapatilak eta zapatak ere ematen dizkie. Nolatan? Haurrei kontatzen die laster eraman eta hil egingo dutela. Galdetu arren, haurrei ez die beste ezer esaten. Amonak galdetu egiten die nondik lapurtu dituzten zapata horiek eta haurrek erantzuten diote denak ez direla bera bezain xuhurrak.\nBotak harturik, basora joaten dira egurretara. Egun batean, Erbiezpaini bisita egitea erabakitzen dute etxera itzuli baino lehen. Baino etxean ez dute inor aurkitzen. Sartu egiten dira barrura, hotz handia dago etxean, eta gela batean aurkitzen dituzte bai Erbiezpain bai bere ama, ama erdi hilda, gosez eta hotzez. Amonaren etxera joan eta janaria hartzen dute Erbiezpaini eta bere amari emateko. Berpiztu egiten dira. Hortik aurrera, neskari esaten diote janaria eta egurra eramango diotela egunero, baina ondo jateko diru gehiago beharko dute. Erbiezpainek ez dauka dirurik eta beraien izenean, karitatez, apaizari eskatzeko esaten die haurrei, hark dirua ematen ziolako bere alua erakustearen trukean.\nApaizaren etxea doaz eta haren emakume laguntzailea ateratzen da. Hari esaten diote Azken Igurtzi bat emateko bilatzen dutela apaiza, izenik eman gabe. Apaiza datorrenean berriz, Azken Igurtzia baino lehenago dirua behar dutela esaten diote, Erbiezpainentzat. Apaizak dirurik ez duela dio, Erbaiezpain ez duela ezagutzen eta txanpo gutxi batzuk baino ez dizkie ematen. Haurrek esaten diote bihar diru gehiago bila etorriko direla, eta askoz ere diru gehiago nahi dutela, bestela Erbiezpaini egiten ziona zabalduko dutela herrian, izan egia izan gezurra. Txantajea onartzen du azkenean apaizak, baino modu hipokritoan, karitatez egiten duela esanez. Haurrek ironiaz erantzuten diote.\nAspaldiko ordenantza (ikus 8. kapiutlua) iristen da etxera jeep batean eta kaxak deskargatzen ditu. Haurrek galdetzen diote ea ofiziala etortzekoa den. Bere hizkuntza baldarrean, esaten die ezetz, ez dela etorriko, maiteminez dagoela, eta agian ez dela bueltatuko. Kaxak ireki eta edariak, gailetak, txokoleatea eta denetariko gutiziak zabaltzen ditu. Gero, lagunak etorri, jan, edan eta garaipena ospatuko dutela esaten du, laster gerra irabaziko dutela ziurtatuz. Haurrei nahi dutena hartzeko esatenb die, baina haurrek esaten diote jende asko dagoela gosez, ez zaie zuzena iruditzen hortik jaten hastea. Erbiezpain eta bere ama itsu eta gorra gosez daudela salatzen diote, eta haiei emateko: berak dio ez dela bere errua, ez duela gerraren errurik, ez eta gerrak ekarritako kalamidadeen errurik. Haurrek salatzen diote ekarri duen gutzia finean herritik hartu dutela, eta soldadua gorri-gorri jartzen da. Eta biharamunean haiekin ama itsuarengana joan eta janaria eramango diela hitz ematen die. Gauean, lagunak etorri eta gau osoan aritzen dira kantuan.\n28: Apaizetxeko neskamea\nAmonaren etxera emakume gazte bat dator. Apaizetzetik dator, janari eske apaizarentzat. Haurrak ikusita, maitagarriak direla dio eta zeinen zikinak dauden aipatzen du. Haurrek ez dute ezer esaten. Amonak galdetzen dio ea zergatik ez den etorri bere izeba, ohi bezala. Hil egin da. Apaiza gosez dago. Amonak janaria ekartzen dio, baina urrezko txanponarekin ordaindu beharko du, billeteek ez baitute aurki baliorik izango. Gaztea harriturik dago haurren jantzi zarpailtsuekin. Haurren laguntza behar du janaria eramateko, eta berak haurren mailetak eramango ditu, garbitzeko. Amonak ez du ezetz esaten. Haurrak neskaren atzetik abiatzen dira, bere atzealdeari begira.\nHaurrak neskamearen etxera iristen dira, arropa zikinak maletetan sartuta. Neskak maletak ireki eta arropak uretan beratzen jartzen ditu. Gero biluztu eta bainuontzian sartzeko esaten die bikiei. Haurrak lotsatuta daude, baina neskak lotsatzeko arrazoirik ez dutela esaten die. Neska hasten da bainatzen. Biluztu egiten da, eta bainatzen den bitartean kantuan hasten da. Neska ederra da, eta haurrak arretaz aztertzen dute haren gorputza. Haurrak ere erantzi eta bainuontzira sartzen dira. Gero, haurrak atera, lehortu eta neskak gurazieak harturik, azazkalak mozten dizkie, laztandu egiten die, laztandu eta musu eman gorputz osoan, eta zakilak ere miazkatzen dizkie, horiek gogortzeraino. Haurrak isilik daude, baina neskak bere gozamena adierazten du etengabe. Lastima handiagoak ez izatea, dio. Larunbatero etortzeko esaten die. Haurrek onartu egiten duten gonbitea eta egurra eta janaria ekarriko diote trukean.\nHurrengo larunabtean ere apaizaren neskamearen etxera doaz. Bainatu eta gero, jaten ari direla, apaiza agertzen da. Neskak aurekztu egiten dizkio haurrak, baino apaizak ezagitzen ditu ja. Apaizak berarekin joateko eskatzen die haurrei. Gela ilun batera eramaten ditu, eta han Erbiezpaini dirua meaten jarraituko duela esaten die, gaizki jokatu duela haiekin, baina haurrek esaten diote ez dagoela ja horren beharrik, negua pasa delako. Apaizak galdetuta, haurrek mezatara ez direla joaten eta otoitzik ez dutela egiten diote. Apaizak liburu bat ematen die Jesusen bizitzarekin, baina haurrek diote ez dutela horren beharrik, Biblia osoa irakurri dutela eta pasarte batzuk buruz ere badakizkitela. Manamenduak ere badakizkite, baino bete ez, inork ez baiitut betetzen, ezta ez hiltzearen manamendua. Bestelako liburuak nahi dituzte, geografia eta historia, eta ez erlijioaren gezurrak, eta apaizak haientzat bilatuko dituela hitz ematen die.\n31: Neskamea eta ordenantza\nLANEAN (107 orrialde 219tik eginak)\nBasa, Miren Amuriza: laburpena\nBasa, Miren Amuriza (Berriz, Bizkaia, 1990) bertsozale eta idazleak 2019an plazaraturiko eleberria da. Eleberri horrekin irabazi zuen Igartza saria. Laburpena Lehenengo kapitulua Sabina ospitalean dagoen andre zaharra da.…\nZeru horiek, Bernardo Atxaga: laburpena\nZeru horiek Bernardo Atxagak 1995ean plazaraturiko eleberria da. Irenek 37 urte betetzera doa eta azken urteak kartzelan eman ondoren, aske geratu eta Bartzelonatik autobusez dator Euskal Herrira. Eleberriak…\nAmek ez dute, Katixa Agirre: laburpena\nAmek ez dute Katixa Agirre gasteiztar idazlea (1981- ) 2018an plazaraturiko eleberria da. Bere bigarren eleberria da, Atertu arte itxaron ondoren. LABURPENA 1: Errebelazioa Udako arratsalde batean Mélanie…


About: Celtic Park (Derry)\nArtikulu hau Irlandako Derry hiriko joko gaelikoetako estadioari buruzkoa da; beste esanahietarako, ikus «Celtic Park». Celtic Park edota Páirc na gCeilteach Irlandako Killarney hirian dagoen joko gaelikoetako estadio bat da, bertan futbol gaeliko nahiz hurling kiroletako partiduak jokatu ohi direlarik. Derry GAA taldearen egoitza da. Bogside auzoa eta San Kolunba katedralatik hurbil dago.\nArtikulu hau Irlandako Derry hiriko joko gaelikoetako estadioari buruzkoa da; beste esanahietarako, ikus «Celtic Park». Celtic Park edota Páirc na gCeilteach Irlandako Killarney hirian dagoen joko gaelikoetako estadio bat da, bertan futbol gaeliko nahiz hurling kiroletako partiduak jokatu ohi direlarik. Derry GAA taldearen egoitza da. Bogside auzoa eta San Kolunba katedralatik hurbil dago. (eu)\nCeltic Park estadioa 2009an.\nCeltic Park (Derry) (eu)\ndbr:Celtic Park (Derry)\nwikidata:Celtic Park (Derry)\ndbpedia-fr:Celtic Park (Derry)\ndbpedia-it:Celtic Park (Derry)\ndbpedia-wikidata:Celtic Park (Derry)


MAIATZAK 3, NBEren DESGAITASUNA DUTEN PERTSONEN ESKUBIDEEI BURUZKO KONBENTZIOAREN NAZIO EGUNA – GAUR DONOSTIA\nMAIATZAK 3, NBEren DESGAITASUNA DUTEN PERTSONEN ESKUBIDEEI BURUZKO KONBENTZIOAREN NAZIO EGUNA\nFecha: 3 mayo, 2020Autor/a: Gorri 0 Comentarios\n“KONBENTZIOAREN BIDEA HARTZEKO AUKERA”\nKonbentzioa eta haren Aukerako Protokoloa Nazio Batuen Batzar Nagusiak 2006ko abenduaren 13an onartu zituen. Espainiak 2007an berretsi zuen eta 2008ko maiatzaren 3an sartu zen indarrean, bere ordenamendu juridikoan sartu eta desgaitasunaren inguruko politiketan eskubideen ikuspegia ezarriz.\nAurtengo oroitzapena Covid-19-k sortutako osasun eta gizarte krisiaren esparruan gertatzen da, eta pandemia honek Gizarte zerbitzuen sistemaren gabezia larriak piztu ditu. Izan ere, hamarkada bat baino gehiago igaro den arren, Desgaitasuna duten Pertsonen Eskubideei buruzko Konbentzioan jasotako printzipioak eta eskubideak erabat eta modu eraginkorrean bermatzea urrun dago.\nKonfinamenduak eta OMEk globalki pandemia deklaratu zenetik hartutako gainerako neurriek arriskuan jarri dute orain arte instituzionalizazioan eta komunitatean eta inklusioan oinarritutako bizimodu independientearen eskubidea gauzatzeko laguntza eta baliabideen gabezian inspiratutako desgaitasuna duten pertsonen zainketa edo arreta sistema. Horrela, familia desgaitasun eta mendekotasun egoeren zainketan erantzukizuna eta protagonismoa hartu duen erakundea bilakatu da, eta hala egin behar izan du egoitzen ereduaren gabeziengatik eta inguru naturalean mantentzea irtenbide eraginkor bihurtzeko laguntza baliabide falta argiagatik (etxebizitza irisgarria, laguntza produktuak, laguntza pertsonala, etab.).\nHori dela eta, krisi honetatik eratorritako desgaitasuna eta/edo mendekotasuna duten pertsonentzako arreta edo zainketa sistemari buruzko beharrezko hausnarketak desinstituzionalizazio politikak onartzea eta bizitza eredu independentea sustatzea izan behar du ardatz gisa. Konbentzioak berak 19. artikuluan aitortzen du desgaitasuna duten pertsonek komunitatean bizitzeko duten eskubidea, besteen aukera berdinak izanik, “bereziki, desgaitasuna duten pertsonek beren bizilekua eta non eta norekin bizi diren aukeratzeko aukera izatea bermatzen dute, besteekiko berdintasunean, eta ez dutela bizitzeko sistema zehatz baten arabera bizitzera behartuko”. Era berean, 5. Ohar orokorrak (2017) modu independientean bizitzeko eskubidea eta komunitatean sartzeko eskubidearen ingurukoak ezartzen du, “estatu alderdiek berehalako betebeharra dute plangintza estrategikoa abiarazteko, epe eta baliabide nahikoekin, gertuko eta errespetuzko kontsultetan desgaitasuna duten pertsonen ordezkariekin, edozein erakunde instituzionalizatuta bizitza independentea sustatzeko zerbitzuekin ordezkatzeko”.\nCovid-19ren ondorioz sortutako krisiak, elkarturen iritziz, gizarte politiken eta desgaitasunaren inguruko politiken diseinurako Gipuzkoako Lurraldearen gobernantza ereduak dituen gabeziak agerian utzi ditu ere. Horrela, aldi hori neurriak aldebakarreko adopzioan ezaugarritu da, zerbitzuak emate hutsetik haratago, desgaitasuna duten pertsonen eskubide eta bizi kalitatean eragina duten erabakietan, kolektiboaren ordezkaritza eta parte hartze guztiak burutzen dituzten erakundeekin ezinbesteko kontsultak egin gabe.\nIldo horretatik, erakunde publikoek ezin dute alde batera utzi Desgaitasuna duten Pertsonen Eskubideei buruzko Konbentzioaren 4.3. artikuluaren arabera, “hitzarmen hau eraginkorra izan dadin legeria eta politikak idazteko eta aplikatzeko, eta desgaitasuna duten pertsonekin zerikusia duten gaietan erabakiak hartzeko beste prozesu batzuetan, kontsulta estuak egingo dituzte eta aktiboki lankidetzan arituko dira desgaitasuna duten pertsonekin, desgaitasunen bat duten umeak barne, beren ordezkari erakundeen bidez”. Halaber, Catalina Devandasek, Nazio Batuen Desgaitasuna duten pertsonen eskubideen gaineko txostengile berezia, behar bezala gogorarazi zuenez Gipuzkoan egin berri duen bisitan, “desgaitasuna duten pertsonek erabakiak hartzen diren mahaietan egon behar dute“.\nLaburbilduz, desgaitasuna duten pertsonen eskubideei buruzko NBEren Konbentzioaren Eguna dela eta, Gipuzkoak desgaitasuna duten pertsonei zuzendutako politika sozialen eredua eraldatzea eskatzen dugu, Konbentzioak ezartzen dituen ikuspegi, printzipio eta eskubideak modu eraginkorrean aplikatzearen alde apustu eginez, horrela desgaitasuna duten pertsonen erabateko gizarteratzea eta partaidetza soziala aukera berdintasunean bermatuz, eta guzti hori lankidetza estuko gobernantza eredua oinarri hartuta egin dadila, desgaitasuna duten pertsonekin eta ordezkatzen dituzten erakundeekin harreman estuaren bidez.\nElkartuKonbentzioaren bidea hartzeko aukeramanifestua\nAnterior Entrada anterior: Donostiarra COVID-19 estropada\nSiguiente Entrada siguiente: 3 DE MAYO, DÍA NACIONAL DE LA CONVENCIÓN DE LA ONU SOBRE LOS DERECHOS DE LAS PERSONAS CON DISCAPACIDAD


Laguntalde bat larunbat arratsaldean geratu da LONJAN GAUERAKO TOPAORDUA antolatzeko. Supermerkatura joatea erabaki dute EDARIAK ETA JATEKO ZERBAIT EROSTEKO.\nDendara heldu direnean, erosi nahi dituzten edari, patata, oliba… markak direla eta, eztabaidatzen hasi dira. Batzuen ustez, EDOZEIN MARKA ONDO DAGO, baina beste batzuek MARKA JAKINA nahiago dute aldea oso nabaria delako.\nEztabaidatzen minutu batzuk eman ondoren, marka jakin barik, produktu horiek ezberdintzeko gai izango ote diren zalantza sortu zaie.\nEztabaidaren ondorioz, BAKOITZAK DARAMAN ARROPAren inguruko eztabaida abiarazi dute, ZERGATIK DARAMAN, askatasunez aukeratu duen edo iragarkiek bultzaturik erosi duen arropa-marka hori. Taldeko batek pozik dagoela dio, bere KIROLETAKO ZAPATILAK KIROLARI OSPETSU BATEN BEZALAKOAK direlako, baina askoz merkeagoak. Hala ere, oraindik OSO GARESTIAK direla erantzun diote. Ondoren, asmoa BESTEAK BEZALA JANZTEA den edota markako produktuetan HAINBESTE DIRU GASTATZEA beharrezkoa den eztabaidatu dute.\nInoiz pentsatu dugu ZERGATIK DUGUN GUSTUKO ZAPATILA-MARKA jakin bat?, ASKATASUNEZ erabakitzen dugu zer erosi ala publizitateak bultzatzen gaitu zerbait erostera eta kopuru bat ordaintzera?, MODARI JARRAITZEN DIOGU ala modaren morroi bihurtu gara? Irudi jakin bat izan behar dugu TALDE BATEKO KIDE IZATEKO? GURE IRUDIAK ONDO SENTIARAZTEKO balio digu?\naitzineko artikulu Previous post: Piercingak eta Tatuajeak\nAurreko Artikulu Next post: Beste tentazioak…


Eburniko kattana 1.2: Sua. Aitzorrotzialdea\nSirenak uluaka. Inork espero gabekoa gertatu da. Matxinoak. Bergarako irteeran kanpatu dute. Gauez hartu dute Santa Marinara iritsi aurreko soroan, Laureaga jauregi parean. Zurrumurruek diote arlote hutsak direla. Herriak armaz hartu, elizak erre, soroetako hesiak bota, jauntxoek pelukak jantzi, jauregietako damak eskuetatik heldu eta dantzan jarri…\nKuxkuxeatzera hurbildu diren haurrek, ispiotza lanak egitera hurbildu diren udal-agenteek, Santa Luzia feria erraldoi modukoa baino ez dute ikusten. Oholtza bat erdian. Ez du urkamendia ematen, ez horixe. Erdian eta alboetan paratu itsas kurkuilu maskor erraldoiek antzesteko, abesteko edo ozen berba egiteko tokia dela uzten dute agerian.\nAlabaina, borobiletan eserita jendeak elkarri esaten diona entzuteko belarriak luzatu behar. Hala luzatuez gero, ostera, anabasa horren erdian oso bestelako hitzak entzuten dira.\nBi mundu batu dira: lur gogortua lantzen duten Aitzorrotzialdeko langileak batetik; lurra biguintzen lan egiten duten barnekaldeko nekazariak bestetik.\nBailarako lantegiak ezagunak dira mundu osoan; lantegi horietan egiten ziren pertzak automatentzako buruak bihurtzen jakin izan zuten berehala, lurrinaren indarrari esker. “Berehala” horretan, eztanda eta intoxikazio ugari izan baziren ere.\nHalere, teknika ez ezik, oso lehengai ona dute: Udaletxetik ateratzen den metala, hain zuzen ere. Ezaguna da hori ere munduan zehar. Meatzariek burdina altzeiru bilakatzeko sekretua dute. Beraz, mundu osoan zehar saltzen dira errez eta merke hemengo buru automatizatuak. Ta, halere, irabaziak lurren jaberenak dira: meategien jabe direlako. Euren buruak pelukaz janzten dutenenak; Errenazimendu goiztiarraren pertsonaiak bailiran, euren jantzi metalikoetan urrea eta zilarra soldatu arazten dutenenak, nagusitasuna adierazteko.\nTaldeka eserita, inguruko auzoetatik etorritako nekazari, meatzari eta automata-olen langileek matxinoen hitzak entzun eta eureak egiten dituzte. Bailararen nondik-norakoak zuzen-zuzenean ezagutzen dute haiek; garia, artoa eta ardoaren prezioak nola bridatu ezagutzen dute hauek. Oñatiko muga gainditzeko indarra aski ez dutela ezagutu ere. Baina Aitzorrotzialdea osorako bizi baldintza berriak ezartzeko moduan daudela sinetsita daude.\nIrudia: Friedrich Martersteig – Müntzers letzter Gang 1849-1851. https://mv-naumburg.de/objekte/item/311-f-martersteig-thomas-muentzers-letzter-gang


Lehaucourt - Wikipedia, entziklopedia askea.\n49°55′11″N 3°16′46″E / 49.9197°N 3.2794°E / 49.9197; 3.279449°55′11″N 3°16′46″E / 49.9197°N 3.2794°E / 49.9197; 3.2794\nBellenglise, Fayet, Gricourt, Lesdins, Levergies, Magny-la-Fosse, Omissy eta Pontruet\n445 (%51.7) 432 (%50.2)\nLehaucourt Frantziako udalerri bat da Aisne departamenduan dagoena, Frantzia Garaia eskualdean. 2013an 926 biztanle zituen.\n2007an udalerrian erroldatutako biztanleak 761 ziren. Familiak 284 ziren, horien artean 52 pertsona bakarrekoak ziren (12 bakarrik bizi ziren gizonak eta 40 bakarrik bizi ziren emakumeak), 96 seme-alabarik gabeko familiak ziren, 128 seme-alabarik gabeko bikoteak ziren eta 8 seme-alabak dituzten guraso-bakarreko familiak ziren.\n2007an 292 etxebizitza zeuden, 285 familiaren etxebizitza nagusia ziren eta 7 hutsik zeuden. 278 etxeak ziren eta 14 apartamentuak ziren. 285 etxebizitza nagusietatik 202 bere jabearen bizilekua ziren, 78 alokairuan okupaturik zeuden eta 5 doan lagata zeuden; 2 etxek gela bat zuten, 21 etxek bi zituzten, 23 etxek hiru zituzten, 77 etxek lau zituzten eta 162 etxek bost zituzten. 218 etxek euren parking plaza propioa zuten azpian. 140 etxetan ibilgailu bat zegoen eta 106 etxetan bat baino gehiago zituzten.\nLehaucourt udalerriko biztanleria-piramidea 2009an .\n2007an lan egiteko adina zuten pertsonak 499 ziren, horien artean 353 aktiboak ziren eta 146 inaktiboak ziren. 353 pertsona aktiboetatik 304 lanean zeuden (176 gizon eta 128 emakume) eta 49 langabezian zeuden (23 gizon eta 26 emakume). 146 pertsona inaktiboetatik 49 erretiraturik zeuden, 38 ikasten zeuden eta 59 "bestelako inaktibo" gisa sailkaturik zeuden.\n2009an Lehaucourt udalerrian 338 unitate fiskal zeuden, 871 pertsonek osaturik. Pertsona bakoitzeko diru-sarrera fiskalaren mediana urteko 14.989 euro zen.\n2007an zeuden 18 komertzioetatik, 2 erauzte enpresak ziren, 3 eraikuntza enpresak ziren, 3 ibilgailuen saltze eta konpontze enpresak ziren, 1 garraio enpresa zen, 2 ostalaritza eta jatetxe enpresak ziren, 1 zerbitzu enpresa zen, 3 administrazio publikoko enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2000. urtean Lehaucourt udalerrian 4 nekazaritza-ustiategi zeuden, 768 hektarea erabiltzen.